Die 66ste Oscar-toekenningsaand is op 21 Maart 1994 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1993. Die aanbieder was Whoopi Goldberg – die eerste vroulike swart Amerikaner wat dié eer te beurt val. Schindler's List het die aand oorheers met 12 benoemings, waarvan dit sewe gewen het (onder meer die Oscar vir beste rolprent). Dit was die eerste swart-wit prent in 33 jaar wat die Oscar vir beste prent gewen het sedert The Apartment, en die laaste een tot The Artist in 2012. Nog ’n suksesvolle prent was The Piano, wat agt benoemings gekry en drie Oscars gewen het. Anna Paquin was op 11-jarige ouderdom die tweede jongste wenner van ’n Oscar (naas Tatum O'Neal, wat dit op 10 gewen het). Die regisseur, Jane Campion, was net die tweede vrou wat vir beste regisseur benoem is; sy het nie in dié kategorie gewen nie, maar wel vir beste oorspronklike draaiboek.


Korapat Kirdpan (gebore 18 Desember 2000) is 'n Thaise akteur. Hy is bekend vir sy rol in die rolprent Little Big Dream (2016). 2016: Little Big Dream 2013: E-Sa Raweechuangchoti (The Actress) 2015: Ugly Duckling Series: Donot Korapat Kirdpan in die Internet-rolprentdatabasis Korapat Kirdpan op Twitter Korapat Kirdpan op Facebook Korapat Kirdpan op Instagram Korapat Kirdpan op YouTube


Djoir is 'n Amerikaanse aktrise. Sy is bekend vir haar rolle in die televisiereekse Pretty Little Liars (2010), Orange Is the New Black (2013), en Rush (2014). 2010: Pretty Little Liars 2013: Orange Is the New Black 2014: Rush 2014: Redfoo: New Thang Djoir in die Internet-rolprentdatabasis


Emirates Airlines Limited (Arabies: طيران الإمارات DMG: Ṭayarān Al- Imārāt) (IATA: EK, ICAO: UAE) is 'n lugredery gebaseer in Doebai, Verenigde Arabiese Emirate. Die lugredery is 'n filiaal van die Emirates Groep, wat geheel en al deur die regering van Doebai se "Investment Corporation of Dubai" besit word. Dit is die grootste lugredery in die Midde-Ooste, wat byna 3 600 vlugte per week bedryf van sy middelpunt by Doebai Internasionale Lughawe, na meer as 150 stede in 80 lande regoor ses vastelande. Vragverskeping word onderneem deur die Emirates Groep se "Emirates SkyCargo"-afdeling. Die lugredery is in die geledere van die top 5 wêreldwyd in terme van kilometers gevlieg, en is die grootste lugredery in die Midde-Ooste wat betref inkomste, vlootgrootte en passasiers gekarwei in 2018. In 2018 was die lugredery die vierde grootste lugredery ter wêreld in terme van internasionale passasiers vervoer en geskeduleerde passasierskilometers gevlieg. Die redery was die tweede grootste in terme van geskeduleerde vrag ton-kilometers gevlieg. Die maatskappy bedryf ook vier van die wêreld se langste direkte kommersiële vlugte van Doebai na Los Angeles, San Francisco, Dallas/Fort Worth, en Houston.


Die jaar 1987 was 'n gewone jaar wat volgens die Gregoriaanse kalender op 'n Donderdag begin het. Dit was die 87ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad. 12 Januarie – Frank Quint, Suid-Afrika se eerste bruin ambassadeur, begin sy ampstermyn in Nederland. 6 Maart – 193 mense aanboord van die Britse veerboot M/S Herald of Free Enterprise kom om toe dit omslaan terwyl dit die hawe van Zeebrugge, België verlaat onderweg na Dover, Engeland oor die Engelse Kanaal. 19 April – The Simpsons word vir die eerste keer uitgesaai op The Tracey Ullman Show. 11 Mei – Klaus Barbie word in Lyon vir oorlogsmisdade wat gedurende die Tweede Wêreldoorlog gepleeg is, verhoor. 17 Mei – Iran-Irakse Oorlog: Die USS Stark (FFG-31) word getref deur 'n missiel van 'n Irakse Mirage-vliegtuig. Van die bemanning sterf 37 en 21 word gewond. 20 Mei – Vier polisiemanne sterf en talle mense word beseer nadat twee motorbomme buite die Johannesburgse Landdroshof ontplof het.


Die 72ste Oscar-toekenningsaand is op 26 Maart 2000 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1999. Billy Crystal was vir die sewende keer die aanbieder. American Beauty het agt benoemings gekry en het vyf Oscars gewen, waaronder vir beste rolprent. Hier volg ’n lys van die belangrikste wenners en benoemdes (die wenners word eerste genoem en is in vet druk): Andrzej Wajda Warren Beatty Lyman, Rick (27 Maart 2000). "'American Beauty' Tops the Oscars; Main Acting Awards Go to Kevin Spacey and Hilary Swank". The New York Times. The New York Times Company. Besoek op 27 Junie 2013. Brooks, Xan (27 Maart 2000). "Oscar ceremony sticks to the script". The Daily Telegraph (in Engels). Telegraph Media Group. Geargiveer vanaf die oorspronklike op 25 Junie 2009. Besoek op 6 Julie 2013. "The 72nd Academy Awards (2000) Nominees and Winners". Academy of Motion Picture Arts and Sciences (in Engels). AMPAS. Geargiveer vanaf die oorspronklike op 6 Oktober 2014. Besoek op 19 November 2011.


Die 76ste Oscar-toekenningsaand is op 29 Februarie 2004 deur die Academy of Motion Picture Arts and Sciences in Hollywood gehou om erkenning te gee aan die rolprente van 2003. Billy Crystal was vir die agtste keer die aanbieder. The Lord of the Rings: The Return of the King het ’n rekord opgestel deur vir al 11 sy benoemings Oscars te wen, insluitende beste prent en regisseur. Die Suid-Afrikaans gebore aktrise Charlize Theron het die Oscar vir beste aktrise ingepalm. Ná die omstrede vertoning tydens die Super Bowl XXXVIII toe Justin Timberlake ’n stuk van Janet Jackson se uitrusting afgetrek en haar bors ontbloot het, het die uitsaaikorporasie ABC besluit om ’n vertraging van vyf sekondes in die uitsending in te werk om ’n soortgelyke voorval te voorkom. Die president van AMPAS, Frank Pierson, het beswaar aangeteken – volgens hom was dit nie ’n regeringsensuur nie, maar "’n netwerkverteenwoordiger wat in effek raai wat ’n regering sal toelaat, en dit kan selfs erger wees". Hierop het die vervaardiger van die seremonie, Joe Roth, geantwoord dat net vloekwoorde uitgesny sou word en nie dele van politieke toesprake nie.


Juno Temple (gebore 21 Julie 1989) is 'n Engelse aktrise. Sy is bekend vir haar rolle in die rolprente Atonement (2007), Mr. Nobody (2009), Horns (2013), en Maleficent (2014). 2007: Atonement 2009: Mr. Nobody 2009: Cracks 2009: Glorious 39 2010: Dirty Girl 2011: Little Birds 2011: Killer Joe 2012: Jack & Diane 2012: Small Apartments 2012: The Brass Teapot 2013: Horns 2013: Lovelace 2013: Magic Magic 2013: Afternoon Delight 2014: Maleficent 2015: Safelight 2015: Len and Company 2016: Away 2017: The Most Hated Woman in America 2017: One Percent More Humid 2017: Wonder Wheel 2018: The Pretenders 2018: Unsane 2019: Lost Transmissions 2020: Maleficent 2 Abe Coronado Crooks Dirty John 2016: The Naked Babes of Batman Juno Temple in die Internet-rolprentdatabasis


Amber Lynn (gebore 3 September 1964) is 'n Amerikaanse pornografiese aktrise en vervaardiger. Sy is bekend vir haar rolle in die rolprente Evils of the Night (1985), 52 Pick-Up (1986), en Who's Jenna...? (2018). 1984: Talk Dirty to Me Part III 1984: Blonde Desire 1984: Screen Play 1984: Yellow Fever 1985: Evils of the Night 1985: The Grafenberg Spot 1985: Bordello: House of the Rising Sun 1985: Amber & Sharon Do Paris 1985: Amber & Sharon Do Paris 2 1985: Bodies by Jackie 1985: Cock-Tales 1985: Color Me Amber 1985: The Initiation of Cynthia 1985: Les Lesbos of Paris 1985: Les Lesbos of Paris 2 1985: A Taste of Pink 1985: Swedish Erotica 66 1985: Trashy Lady 1985: Bootsie 1985: Canot Get Enough 1985: Erotic City 1985: From Paris with Lust 1985: Backdoor to Paris 1985: Love Button 1985: Shacking Up 1985: Some Kind of Woman 1985: Amber Aroused 1985: Rubdown 1986: 52 Pick-Up 1986: Black Girls Do It Better 1986: Cheek to Cheek 1986: Female Aggressors 1986: The Many Shades of Amber 1986: Sheer Bedlam 1986: The Ultimate Lover 1986: Miami Spice 1986: Wild Things II 1986: Amber Pays the Rent 1986: Battle of the Titans 1986: Bisexual Fantasies 1986: Goin' Down with Amber 1986: In and Out in Beverly Hills 1986: Pink and Pretty 1986: I Love L.A. 1986: Sex Life of a Porn Star 1986: The Wild, Wild West 1986: If My Mother...


Elliot Page (gebore Ellen Grace Philpotts-Page; 21 Februarie 1987) is 'n Kanadese akteur en vervaardiger. Hy is bekend vir sy rolle in die rolprente Hard Candy (2005), Juno (2007), Inception (2010), en X-Men: Days of Future Past (2014). Hy is 'n gebore vrou, maar kom in 2020 uit as 'n transgenderman. 2004: Wilby Wonderful 2005: Hard Candy 2005: Mouth to Mouth 2007: Juno 2007: The Tracey Fragments 2007: An American Crime 2007: The Stone Angel 2008: Smart People 2009: Whip It 2009: Vanishing of the Bees 2010: Inception 2010: Peacock 2010: Super 2011: Na Nai'a: Legend of the Dolphins 2012: To Rome with Love 2013: The East 2013: Touchy Feely 2014: X-Men: Days of Future Past 2015: Freeheld 2015: Into the Forest 2015: Women Who Act 2016: Tallulah 2016: Window Horses: The Poetic Persian Epiphany of Rosie Ming 2017: Flatliners 2017: The Cured 2017: My Days of Mercy Untitled John Belushi Project Robodog Lioness 1999: Pit Pony 2002: Rideau Hall 2016: Gaycation 2019: The Umbrella Academy 2003: Going for Broke 2004: I Downloaded a Ghost 2004: Mrs. Ashboro's Cat 2008: Once, pequeño gran éxito 2011: Tilda 2006: Creating 'Hard Candy' 2006: Controversial Confection: The Soul of 'Hard Candy' 2015: X-Men: Unguarded 2017: Flatliners: Cult Classic Visual Universe 2017: Flatliners: Just What The Director Ordered 2017: Flatliners: Making The Rounds 2017: Flatliners: The Ultimate Question Elliot Page in die Internet-rolprentdatabasis Elliot Page op Twitter Elliot Page op Instagram


Mont Blanc (Frans: [mõˈblɑ̃], Italiaans: Monte Bianco [ˌmonteˈbi̯aŋko]) is 'n berg in Europa wat op die grens tussen Frankryk en Italië geleë is. Met sy hoogte van 4 810 meter is dit die hoogste berg in die Alpe en die Europese Unie en word gewoonlik as die hoogste berg van Europa beskou. Volgens 'n ander definisie van die Eurasiese grens is die Elbroes in die Kaukasus met 5 642 meter die hoogste berg van Europa. Mont Blanc-tonnel (en) "Mont Blanc, France/Italy". Peakbagger.com. Besoek op 30 April 2015. Wikimedia Commons het meer media in die kategorie Mont Blanc. (en) "Mont Blanc". Encyclopædia Britannica. Besoek op 9 Junie 2017. Hierdie artikel is ’n saadjie. Voel vry om Wikipedia te help deur dit uit te brei.


Cory Monteith (11 Mei 1982 – 13 Julie 2013) was 'n Kanadese akteur en skrywer. Hy was bekend vir sy rolle in die rolprente The Invisible (2007), Monte Carlo (2011), en McCanick (2013), en in die televisiereeks Glee (2009). 2007: The Invisible 2011: Monte Carlo 2011: Sisters & Brothers 2011: Glee: The 3D Concert Movie 2011: Wannabe Macks 2011: Teaching the Life of Music 2013: McCanick 2013: All the Wrong Reasons 2007: Kaya 2009: Glee 2009: Pop Wrapped TV 2013: Tegan and Sara's Heartthrob: The Interviews 2005: Killer Bash 2006: Kraken: Tentacles of the Deep 2011: Stevie Nicks Goes Glee 2011: Day in the Life of Brittany Cory Monteith in die Internet-rolprentdatabasis Cory Monteith op Twitter


William Hague (gebore 26 Maart 1961) is 'n Britse politikus van die Konserwatiewe Party. Hierdie artikel is ’n saadjie. Voel vry om Wikipedia te help deur dit uit te brei.


Cameron Esposito (gebore 17 Oktober 1981) is 'n Amerikaanse aktrise, skryfster, en vervaardiger. Sy is bekend vir haar rolle in die rolprente Sleight (2016), Mother's Day (2016), en The Hero (2017), en in die televisiereeks Take My Wife (2016). 2016: Sleight 2016: Mother's Day 2016: Operator 2017: The Hero 2015: World's Funniest 2016: Take My Wife 2016: Hollywood Horror Stories 2017: Funny How? 2017: 28th Annual GLAAD Media Awards Nekervis, Erin (August 1, 2011). "Chicago Crush of the Month: Cameron Esposito". Chicago Sun-Times. Cameron Esposito in die Internet-rolprentdatabasis Cameron Esposito op Twitter


Die bourgeoisie is een van die ryk klasse waarin 'n kapitalistiese samelewing verdeel word, volgens sekere westerse ekonomiese denkwyses, veral in Marxisme. Die term is 'n Franse woord afgelei van die Italiaanse borghesia (van borgo, dorp, wat op sy beurt van die Griekse pyrgos kom). 'n Borghese is dus iemand wat 'n huis in die sentrum van 'n dorp het. 'n Bourgeois-klas het in die Middeleeuse Italië verskyn, waar inwoners van dorpe ryker begin raak het as die mense in die omliggende platteland. Dit het hulle relatief meer mag en invloed in die samelewing gegee, wat hulle nader gebring het aan die regerende klas en godsdiensstand, en verder van die landelike klasse. Die tipiese middeleeuse bourgeoisie was die meuleienaar, wat só vinnig soveel invloed oor die plaaslike ekonomie verkry het dat hy selfs sy prins kon veto. In die daaropvolgende eeue was die term beter toegepas om die eerste bankiers en mense in ontwikkelende aktiwiteite soos handel en finansiering mee te definieer. Volgens die Marxistiese definisie word iedereen by die bourgeoisie gereken wat nie sy werkkrag hoef te verkoop om sy lewensonderhoud te verdien nie.


Die woorde romein, romaans, rooms en hulle verbuigings stam almal af van die Latynse naam Roma vir die stad Rome. Hulle is dus verwant, maar het wel onderskeibare betekenisse. Die woord romein verwys na 'n inwoner van die stad Rome. Die meervoud, romeine kan egter na meer as net die inwoners van Rome verwys. Dit word ook gebruik om te verwys na inwoners van die verskillende Romeinse Ryke. Sien romeins hier onder. Daar is 'n boek (brief) in die Bybel wat geskryf is aan die Romeine. Sien Romeine (bybelboek). Die woord romeins of romeinse kan verwys na een van verskeie sake: Die stad Rome of Antieke Rome Die Romeinse Koninkryk - van 753 v.C. tot 509 v.C. was daar Konings wat in Rome regeer het voor die vorming van die Romeinse Republiek. Die Romeinse Republiek - van 509 v.C. tot 44 n.C. - volgens oorlewering het daar 'n verteenwoordigende regering geheers oor Rome en sy gebiede tot en met die stigting van die Romeinse ryk, wat tradisioneel aangegee word as 44 n.C. of 27 n.C..


14 Augustus is die 226ste dag van die jaar in die Gregoriaanse kalender (227ste in skrikkeljare). Daar volg nog 139 dae in die res van die jaar. 1279 – Pous Nicolaas III vaardig die bul Exiit qui seminat uit, wat die kloosterreël van die Franciskane verduidelik. 1670 – Pous Clemens X verklaar Peter Pascual salig. 1691 – Michelangelo Conti (later Pous Innocentius XIII) word referendaris van die Tibunaal van die Apostoliese Signatura vir Geregtigheid en Genade. 1875 – Die Genootskap van Regte Afrikaners in die Paarl onder leiding van ds. S.J. du Toit gestig. 1887 – Die NG gemeente Johannesburg word as eerste gemeente van die NG Kerk in die Goudstad gestig. 1945 – Japan gee oor nadat twee stede deur atoombomme vernietig is.


Statistieke Suid-Afrika (Statistics South Africa in Engels) is die nasionale statistiekraad van Suid-Afrika. Dit is daargestel ná die Wet op Statistieke no. 6 van 1999 deur die Parlement van Suid-Afrika bekragtig is. Statistieke Suid-Afrika is geskep met die doel om tydige, akkurate en toeganklike amptelike statistiek te verskaf ten einde ekonomiese groei, ontwikkeling en demokrasie te bevorder. Hiervoor verskaf Statistieke Suid-Afrika amptelike demografiese, ekonomiese, huishoudelike en maatskaplike sensusse en opnames oor byvoorbeeld inkomste, geletterdheid, toegang tot gesondheidsorg en munisipale en ander diensverskaffing. Tot op hede het Statistieke Suid-Afrika drie sensusse verskaf, in 1996, 2001 en 2011. Statistieke Suid-Afrika


Leersum is 'n dorp in Nederland in die provinsie Utrecht op die Utrechtse Heuvelrug. Die voormalige munisipaliteit tel sowat 7 800 inwoners (2016) en het 'n oppervlak van 30 km². Die munisipaliteit Leersum is vanaf 1 Januarie 2006 saamgevoeg met Amerongen, Doorn, Driebergen-Rijsenburg en Maarn. Dit vorm saam die munisipaliteit Utrechtse Heuvelrug. Wikimedia Commons het meer media in die kategorie Leersum. (nl) Amptelike webwerf van Utrechtse Heuvelrug Hierdie artikel is ’n saadjie. Voel vry om Wikipedia te help deur dit uit te brei.


Die Wet op Outeursreg 98 van 1978 is die Suid-Afrikaanse wetgewing wat daarop gemik is om wetgewing ten opsigte van outeursregtelike sake te reël en het op 1 Januarie 1979 in werking getree. Die wetgewing is sedertdien telkemale gewysig. Werke wat in aanmerking kom vir beskerming ingevolge die wetgewing sluit in: letterkundige werke, musiekwerke, artistieke werke, rolprente, klankopnames, uitsendings, programdraende seine, gepubliseerde uitgawes, rekenaarprogramme. Die duur van beskerming op outeursreg word in Subartikel 2 van Artikel 3 van die wet uiteengesit as volg: Die termyn van beskerming op letterkundige- en musiekwerke asook artistieke werke wat foto's uitsluit geld vir die lewensduur van die outeur plus 50 jaar na sy afsterwe mits verskeie handelinge (publikasie, openbare op-/uitvoering, verkoop van opnames, uitsaai) nie voor die afsterwe van so 'n outeur verrig is nie. In die geval waar sulke handelinge wel verrig word duur die beskerming op outeursreg vir vyftig jaar vanaf die einde van die jaar waarop sodanige handeling verrig is. In die geval van rolprente, foto's en rekenaarprogramme geld beskerming vir 50 jaar nadat die werk met die eienaar van die outeursreg se toestemming aan die publiek beskikbaar gestel is of dit vir die eerste keer gepubliseer is.


Hierdie artikel handel oor die eiland in Europa. Vir die huidige land, sien gerus Verenigde Koninkryk, en vir die voormalige land, sien gerus Koninkryk van Groot-Brittanje. Groot-Brittanje (Engels: Great Britain, Wallies: Prydain Fawr, Skots-Gaelies: Breatainn Mhòr, Skots: Great Breetain, Kornies: Breten Veur; dikwels verkort tot slegs Brittanje) is die grootste eiland van die Britse Eilande, die grootste eiland in Europa en die agtste grootste eiland ter wêreld. Dit is geleë aan die weskus van die vasteland van Europa en is die hoofgebied van die Verenigde Koninkryk. Die term Groot-Brittanje word ook gebruik as 'n politieke term wat die kombinasie van Engeland, Skotland en Wallis beskryf, die drie nasies wat saam die hele eiland beslaan, alhoewel elkeen addisionele kleiner eilande insluit. Die term Brittanje word soms gebruik wanneer Groot-Brittanje bedoel word, en beide word gebruik om na die Verenigde Koninkryk te verwys, wat ook Noord-Ierland insluit. Groot-Brittanje word mees algemeen gebruik as 'n verkorting vir die ellelange "Verenigde Koninkryk van Groot-Brittanje en Noord-Ierland".


Connie Stevens (gebore 8 Augustus 1938) is 'n Amerikaanse aktrise en regisseuse. Sy is bekend vir haar rolle in die rolprente Sgt. Pepper's Lonely Hearts Club Band (1978), Grease 2 (1982), en A Healing (1997), en in die televisiereeks Hawaiian Eye (1959). 1958: The Party Crashers 1958: Rock-a-Bye Baby 1961: Susan Slade 1963: Palm Springs Weekend 1965: Never Too Late 1965: Two on a Guillotine 1966: Way... Way Out 1976: Scorchy 1978: Sgt. Pepper's Lonely Hearts Club Band 1982: Grease 2 1997: A Healing 2009: Saving Grace B. Jones 2018: By the Rivers of Babylon Prairie Bones 1959: Hawaiian Eye 1964: Wendy and Me 1970: Kraft Music Hall Presents: The Des O'Connor Show 1973: NBC Follies 1988: Starting from Scratch 1965: I Feel a Song Coming On 1970: Mister Jerico 1972: Call Her Mom 1972: Every Man Needs One 1972: Playmates 1974: The Sex Symbol 1981: Side Show 1981: Harry's Battles 1992: The 21th Annual Friends of Tel Hashomer Gala 2004: Jerry Lewis at Work 2017: 8th WMIFF Awards Connie Stevens in die Internet-rolprentdatabasis Connie Stevens op Twitter


Die Republiek Mosambiek is 'n land in Suider-Afrika, wat grens aan Suid-Afrika, Eswatini, Tanzanië, Malawi, Zambië en Zimbabwe. Die Comore-eilande is geleë langs die noordoostelike kus en Madagaskar oorkant die Mosambiekkanaal. Mosambiek is 'n lid van die Gemeenskap van Portugese Lande (CPLP), die Statebond en die Afrika-Unie. Soos ander voormalige Portugese kolonies in Afrika het ook Mosambiek sy ontstaan as geografiese en politieke entiteit aan Portugese pogings te danke om 'n seeroete rondom die vasteland van Afrika na die rykdomme van Asië te vind en te beskerm. Hiervoor het Vasco da Gama en sy opvolgers forte in Beira (Sofala), Quelimane en op Mosambiekeiland opgerig. Met die Nederlandse verowering van Portugees-Asië in die 17de eeu het die klem in Portugal se ekonomiese en strategiese belange verskuif na die slawehandel tussen Wes-Afrika en die Amerikas, terwyl nedersettings in Mosambiek in verval begin raak het. Die land het sodoende die verwoestings, wat deur die slawehandel in ander dele van Afrika gesaai is, grotendeels gespaar gebly. Ook was dit 'n toevlugsoord in tye van oorlog.


Beeld is 'n Afrikaanse koerant wat sedert 16 September 1974 in Johannesburg en Pretoria uitgegee word. Die koerant is gestig as Nasionale Pers se teenvoeter vir Perskor se destydse vier Transvaalse dagblaaie, maar veral Die Transvaler. Nasionale Pers, wat in Kaapstad gesetel is en die suidelike, meer verligte groepering in die destydse Nasionale Party verteenwoordig het, was destyds in 'n stryd gewikkel met Perskor, wat die noordelike, meer behoudende groepering verteenwoordig het. Perskor het ten tyde van die stigting van Beeld twee Pretoriase dagblaaie, Hoofstad (wat smiddae verskyn het) en Oggendblad (wat soggens verskyn het), en twee Johannesburgse dagblaaie, die middagblad Vaderland en die oggendblad Die Transvaler uitgegee. Beeld het uiteindelik die stryd gewen met die verdwyning van al vier die destydse Perskor-dagblaaie. Sedertdien het geen ander Afrikaanse dagblad nog sy verskyning in die destydse Transvaal gemaak nie. Ton Vosloo, redakteur van Beeld van 1977 tot 1983, bestuderende direkteur van Naspers van 1984 en nie-uitvoerende voorsitter van 1997 af, skryf oor die ontstaan van Beeld: "Hef aan het voorgelê met Beeld 2 (hy verwys na die Sondagkoerant Die Beeld as Beeld 1), wat op 16 September 1974 deur ’n optimistiese Naspers as ’n dagblad van stapel gestuur is.


Die volgende eilande val binne Nie-Seelandse kusgebied, of word deur Nieu-Seeland beheer: Alderman Eilande Anchorage Eilande Arapawa Eilande Bench Eilande Big South Cape Eilande The Brothers Cavalli Eilande Chalky Eilande Codfish Eilande/Whenuahou Cuvier Eilande D'Urville Eilande Dragon Eilande Goat Eilande Great Barrier Eilande/Aotea Green Eilande Hen and Chicken Eilande Hauturu/Little Barrier Eilande Kapiti Eilande Kawau Eilande Makaro/Ward Eilande Mana Eilande Matakana Eilande Matiu/Somes Eilande Maud Eilande/Te Hoiere Mayor Eilande/Tuhua Mercury Eilande Motiti Eilande Motukawao Eilande Motutapu Eilande Native Eilande Noble Eilande Open Bay Eilande Pearl Eilande Ponui Eilande Poor Knights Eilande Portland Eilande Quail Eilande Rabbit Eilande Rakino Eilande Rangitoto Eilande Resolution Eilande Ruapuke Eilande Saint Martin/Quarantine Eilande Secretary Eilande Slipper Eilande Stephens Eilande/Takapourewa Stewart Eilande/Rakiura Three Kings Eilande Tiritiri Matangi Eilande Titi/Muttonbird Eilande Ulva Eilande Waiheke Eilande Whakaari/White Eilande Whale Eilande Whanganui Eilande White Eilande, Otago


1 Oktober is die 274ste dag van die jaar in die Gregoriaanse kalender (275ste in skrikkeljare). Dit is ook die eerste dag van die vierde kwartaal van die jaar. Daar volg nog 91 dae in die res van die jaar. 366 – Pous Damasus I volg Pous Liberius op. 366 – Teenpous Ursinus word verkies as pous in opposisie teen Pous Damasus I. 965 – Pous Johannes XIII volg Pous Benedictus V op. 1273 – Rudolf van Habsburg word as keiser van die Heilige Romeinse Ryk gekies. 1511 – Giovanni de' Medici, later Pous Leo X, word pouslike legaat in Bologna. 1519 – Giulio di Giuliano de' Medici, later Pous Clemens VII, word camerlengo van Pous Leo X. 1732 – Pous Clemens XII stel Troiano Acquaviva d'Aragona, titulêr aartsbiskop van Larissa, en Agapito Mosca, priester van die Apostoliese Kamer, aan as kardinaal. 1795 – België word deur Frankryk oorwin. 1800 – Spanje staan 'n deel van Noord-Amerika, wat as Louisiana bekend gestaan het, aan Frankryk af in die Verdrag van San Ildefonso. 1817 – Pous Pius VII stel Agostino Rivarola, prefek van die Apostoliese Paleis, aan as kardinaal. 1829 – Die Suid-Afrikaanse Kollege, voorloper van die UK en SACS, word in Kaapstad gestig. 1937 – Die eerste uitgawe van Die Transvaler verskyn onder die redaksie van dr.


7 Augustus is die 219de dag van die jaar in die Gregoriaanse kalender (220ste in skrikkeljare).


Die Hantam is ‘n streek op ‘n hoë plato rondom die dorp Calvinia. Aan die westekant grens dit aan Namakwaland en die Bokkeveldberge, noordwaarts aan Boesmanland, suidwaarts loop dit tot by die Roggeveldberge. Die Hantamberge verdeel die plato in die Voor- en Agter-Hantam. Calvinia lê aan die suidelike voet van die berge. Boerdery is hoofsaaklik beperk tot merinoskape. Die Hantam Plaaslike Munisipaliteit beslaan 'n baie wyer gebied as die werklike Hantam. Hantam Plaaslike Munisipaliteit Lys van streeksname in Suid-Afrika


4 Februarie is die 35ste dag van die jaar in die Gregoriaanse kalender.


Hierdie is 'n lys van nedersettings in Kanada. Edmonton Abbotsford Kelowna Victoria, Brits-Columbië Whistler, Brits-Columbië Vancouver Florenceville-Bristol Fredericton, Nieu-Brunswyk Moncton Saint John, Nieu-Brunswyk Halifax, Nova Scotia Peggys Cove Sydney, Nova Scotia Aberfoyle Ajax, Ontario Cobourg Cornwall, Ontario Hamilton, Ontario Kingston, Ontario Kitchener, Ontario Mississauga Oshawa Ottawa Sault Ste. Marie, Ontario Stratford, Ontario Toronto Alma Amqui Baie-Comeau Beaconsfield, Quebec Charlesbourg Chicoutimi Gaspé Gatineau Hull, Quebec Jonquière Laval, Quebec Lévis Longueuil Montebello Morin-Heights Montreal Montreal-Wes Montreal Oka Quebecstad Rimouski Rouyn-Noranda Saguenay Saint-Hyacinthe Sainte-Anne-de-Beaupré Sayabec Sherbrooke Sorel Tadoussac Thetford Mines Trois-Rivières Val-Brillant Valcourt, Quebec


Verdun is 'n voorstad van Montreal, Quebec (Kanada) op die Île de Montréal (Montrealeiland), met 66 158 inwoners (2011). Die stad is gestig in 1671 en bekend vir sy talle parke en tuinbougebiede. Die Montréal Highland Games vind hier elke somer plaas. Hierdie artikel is ’n saadjie. Voel vry om Wikipedia te help deur dit uit te brei.


'n Bewerking binne 'n groter dinamiese stelsel word 'n intydse bewerking genoem as die gekombineerde reaksie- en bewerkingstyd van 'n taak korter is as die maksimum toelaatbare vertraging ten opsigte van die omstandighede buite die bewerking. Die taak moet dan ook uitgevoer word voordat die stelsel wat beheer word, onstabiel word. 'n Intydse bewerking is nie noodwendig vinnig nie, aangesien stadige stelsels stadige intydse bewerkings kan toelaat. Dit is van toepassing op alle tipes dinamies veranderende stelsels. Die teenoorgestelde van 'n intydse bewerking is 'n bondelverwerking met interaktiewe tydverdeling wat iewers tussen die twee uiterstes val. 'n Tipiese voorbeeld kan die rekenaarbeheerde remstelsel in 'n kar wees. As die bestuurder 'n kar kan stop voordat dit 'n muur tref, word die werking as intyds beskou; as die kar die muur tref dan was dit natuurlik nie so nie. Baie masjiene vereis intydse beheerders om onstabiliteit te vermy, wat kan lei tot ongelukskade of vernietiging van die stelsel, mense of voorwerpe. Sommige intydse stelsels het nie so 'n beperking op vertraging nie, solank die invoerdata vinnig genoeg verwerk kan word sodat geen opeenhoping plaasvind nie.


Afbakeningsknoeiery (Engels: Gerrymandering) is 'n opspraakwekkende vorm van herafbakening waarin stemwyke verstel word om 'n voordeel tydens verkiesing te verkry, en word gewoonlik gedoen deur ampsbekleëers van 'n politieke party. Die term kan ook gebruik word om 'n spesifieke ras-, taal-, geloof- of standgroep te bevoordeel. Die term is vernoem na 'n vroeë goewerneur van Massachusetts, Elbridge Gerry. In 1812 het die wetgewende mag van Massachusetts die distriksgrense verander om die Jeffersonse Republikeinse party se kandidate te bevoordeel. Twee verslaggewers het na die nuwe verkiesingskaart gekyk, en die een het genoem hoe die nuwe distrikte soos 'n salamander gelyk het. Die ander het teruggekap dat dit eerder soos 'n "Gerry-mander" lyk. Van daar af het die naam vasgehaak, en word nou oral deur politieke wetenskaplikes gebruik. Gerrymandering in the US Anti-Gerrymandering policy in Australia


Die elemente van die periodieke tabel kan in 'n aantal reekse volgens die geleidelike variasies van hul fisiese en chemiese eienskappe verdeel word. Die reekse kan soms met die groepe of periodes ooreenstem, maar kan ook diagonaal oor die Periodieke tabel heen loop soos in die geval van die metaalagtiges. Daar kan tien reekse onderskei word: Alkalimetale Aardalkalimetale Oorgangsmetale Hoofgroepmetale Metaalagtiges Nie-metale Halogene Edelgasse Lantaniede Aktiniede Ander groeperinge binne die periodieke tabel is: groepe periodes blokke


Die Nelson-Mandelabrug in Johannesburg is die grootste kabelgesteunde brug in Suider-Afrika. Dit is geopen op 20 Julie 2003 en is 284 meter lank. Dit span oor 42 operasionele treinspore naby Parkstasie en verbind Braamfontein met Newtown in die hart van die stad se sentrale sakegebied. Die assimetriese dubbel-spantoringkabelgesteunde brug bestaan uit 'n 66 meter noordspan, 'n 176 meter hoofspan en 'n 42 meter suidspan, wat 'n totale lengte gee van 284 meter. Die noordelike spantoring is 42 meter hoog en die suidelike spantoring is 27 meter hoog wat 'n delikate balans skep en 'n interessante visuele aantrekkingskrag het. Die hoofspan is so lig as moontlik gebou met die gebruik van staal en 'n betonlaag dek terwyl die swaarder kantspanne gebou is van staalversterkte beton om te dien as teengewig vir die lang hoofspan. Naastenby 4000 kubieke meter beton en 1000 ton strukturele staal is gebruik in die konstruksie van die brug, met naastenby 500 ton versterkte staal gegiet in die beton. Wikimedia Commons het meer media in die kategorie Nelson Mandelabrug. The Nelson Mandela Bridge Geargiveer 20 Oktober 2011 op Wayback Machine Koördinate: 26°11′48″S 28°2′3″O / 26.19667°S 28.03417°O / -26.19667; 28.03417


'n Algoritme is 'n eindige stel instruksies wat 'n sekere taak uitvoer. Die instruksies kan die toestand van 'n stelsel verander vanaf die oorspronklike toestand, na 'n voorspelbare eindtoestand. Algoritmes kan gewoonlik geïmplementeer word met 'n rekenaarprogram, en word dus gereeld geassosieer met rekenaarwetenskap, alhoewel algoritmes ook gebruik word om oplossings vir probleme te beskryf sonder dat rekenaars betrokke is. Belangrike konsepte by algoritmes is onder andere: Sekwensie (die opeenvolging van instruksies) Herhaling Keuse (voorwaardelike uitvoer van instruksies) Algoritmes moet nie verwar word met rekenaarprogramme nie. 'n Algoritme beskryf die oplossing vir 'n probleem, terwyl 'n rekenaarprogram die implementasie van die oplossing is in een of ander programmeertaal. Vloeikaart Datastruktuur


SAPIA (Die Suid-Afrikaanse Petroleum Industrie Assosiasie) is in Julie 1994 deur ses van Suid-Afrika se petroleum raffinerings- en bemarkingsmaatskappye gevorm naamlik: BP (SA) (EDMS) Bpk Caltex Oil (SA) (EDMS) Bpk Engen Petroleum Bpk Shell (SA) (EDMS) Bpk Total (SA) (EDMS) Bpk Zenex Oil (EDMS) Bpk (Nie meer 'n lid nie) Die doelwit wat die organisasie nastreef is om die belange van die petroleum raffinerings- en bemarkingsindustrie in Suid-Afrika te verteenwoordig. Die organisasie stel hom ten doel om te verseker dat belanghebbendes deeglik verstaan wat die industrie se bydrae tot die ekonomiese en sosiale vooruitgang in Suid-Afrika is. Zenex Oil (EDMS) Bpk het sedertdien deel van Engen Petrolem Bpk geword. Sasol Bpk en TEPCO Petroleum (EDMS) Bpk het by die organisasie aangesluit in 2000 en was lid tot en met sy saamsmelting met Shell (SA) (EDMS) Bpk. Mossgas (EDMS) Bpk het ook 'n lid geword in 2001. Mossgas (EDMS) Bpk is deur PetroSA (EDMS) Bpk in 2002 vervang.


Die Nobelprys vir Letterkunde (Sweeds: Nobelpriset i litteratur) is ’n jaarlikse prys wat deur die Sweedse Akademie toegeken word aan mense wat wêreldwyd die uitmuntendste bydraes op die gebied van letterkunde gelewer het. Dit is een van vyf pryse waarvoor Alfred Nobel in sy testament voorsiening gemaak en sedert 1901 toegeken word; die ander is die Nobelpryse vir chemie, fisika, fisiologie of geneeskunde en vrede. Die akademie kondig die naam van die Nobelpryswenners jaarliks vroeg in Oktober aan, met die Nobelprys vir Letterkunde tradisioneel vierde en op 'n Donderdag. Die prys word jaarliks in Stockholm, Swede, toegeken op 10 Desember, die herdenking van Nobel se dood. Tot en met 2021 is die prys aan altesaam 118 individue toegeken. Nog 16 vroue het dit gekry. Toe die 1958-Nobelprys vir Letterkunde aan hom toegeken is, is die Russiesgebore Boris Pasternak onder druk van die regering van die Sowjetunie gedwing om die toekenning in die openbaar te verwerp. In 1964 het die Franse Jean-Paul Sartre bekendgemaak dat hy die Nobelprys vir Letterkunde nie wou aanvaar nie, aangesien hy al die amptelike eerbewyse in die verlede konsekwent geweier het.


Monsieur Ibrahim et les fleurs du Coran (2003, Afrikaans Meneer Ibrahim en die blomme van die Koraan) is op die gelyknamige boek deur die Franse skrywer Éric-Emmanuel Schmitt gebaseer. Die regisseur François Dupeyron skep met sy film 'n pleidooi vir verdraagsaamheid en 'n inleiding tot die filosofie van die soefisme. Omar Sharif ontvang vir sy rol die toekenning César en die prys vir die beste hoofrolspeler by die filmfees van Venesië. Pretbederwerswaarskuwing: Die storielyn of storie se einde volg hieronder. Moïses (genoem Momo, Pierre Boulanger) is 'n jong Joodse seun wat teen die einde van die vyftigerjare in die agterbuurte van die Paryse Bloustraat grootword. Die seun kry hoegenaamd geen liefde van sy depressiewe vader nie, en sy enigste vermaak is om met die prostitute van sy straat te vry. Om dit te kan bekostig, steel hy gereeld iets in die kruidenierswinkel van Meneer Ibrahim (Omar Sharif), 'n Turkse immigrant wat as die "Arabier" bekend staan. Ibrahim duld die diefstalle stilletjies en begin om die seun iets oor die geheime van geluk te leer.


In kernfisika is 'n vervalproduk, ook bekend as 'n dogterproduk, dogterisotoop of dogternuklied, 'n nuklied wat ontstaan as gevolg van die radioaktiewe verval van 'n moederisotoop of die voorgangernuklied. M.a.w. die dogterproduk kan stabiel wees of dit kan verder verval om dogterprodukte van sy eie te vorm. Vervalprodukte is uiters belangrik vir die begrip van radioaktiewe verval en ook die bestuur van radioaktiewe afval. In die praktyk is bykans alle vervalprodukte self ook radioaktief. Die resultaat hiervan is dat die meeste radionukliede nie eenvoudig 'n vervalproduk het nie, maar eerder 'n vervalketting, wat uiteindelik lei tot 'n stabiele nuklied. Vir elemente met atoomgetalle hoër as dié van lood is die uiteindelike stabiele isotoop bykans altyd lood. Lood is met ander woorde die stabiele punt waar radioaktiewe verval gestaak word. In vele gevalle kan lede van die vervalketting selfs meer radioaktief wees as die oorspronklike nuklied. Só is uraan nie gevaarlik-reaktief in die suiwer vorm nie, maar sommigepikblende wat natuurlik voorkom kan relatief gevaarlik wees vanweë hul hoë radiuminhoud. Op soortgelyke wyse kan thoriumgasmantels net effens radioaktief wees wanneer dit nuut is, maar heelwat meer radioaktief word nadat dit vir slegs 'n paar maande gestoor is.


Die Britse Indiese Oseaangebied (Engels: British Indian Ocean Territory / BIOT) is 'n oorsese gebied van die Verenigde Koninkryk geleë in die Indiese Oseaan, halfpad tussen Afrika en Indonesië, suid van die Maledive. Die gebied bestaan uit die 7 atolle van die Chagos-argipel (Hindi: फेहंद्वीप / Phehandweep, Tamil: பேகான தீவுகள் / Paeikaana Theevukal, Dhivehi: ފޭހަންދީބު / Feyhandheebu) met meer as 1000 individuele eilande met 'n oppervlakte van 60 km². Die gebied word van Mauritius en die Seychelle geëis. Die grootste eiland is Diego Garcia met 'n oppervlakte van 44 km², die ligging van 'n gesamentlike militêre fasiliteit van die Verenigde Koninkryk en die Verenigde State. Ná die uitsetting van die inheemse bevolking (Chagossians) in die 1960's is die enigste inwoners Amerikaanse en Britse militêre personeel en gepaardgaande kontrakteurs, wat gesamentlik ongeveer 4 000 mense omvat (2004). Die eilande van die Chagos-argipel is vroeg in die sestiende eeu deur Vasco da Gama ontdek en toe in die agtiende eeu deur Frankryk opgeëis as 'n besitting van Mauritius.


Limburgs is 'n Wes-Germaanse taalvariëteit wat in die Nederlandse en Belgiese provinsies Limburg gepraat word en 'n bietjie in die provinsies Noord-Brabant en Luik. Ook oor die grens met Duitsland in die deelstaat Noordryn-Wesfale word dialekte gepraat wat by Limburgs hoort. Sommige mense beskou Limburgs as 'n taal, maar vir andere is dit 'n dialek. Die Limburgse variëteite, veral in die suidelike dele van Limburg, wyk sterk van Nederlands af, selfs sterker as Afrikaans. Limburgs, 'n streektaal, bestaan uit 'n groep van honderde dialekte, wat onderling baie groot verskille toon. Daarom beskik nie al hierdie dialekte oor die kenmerke wat hiernaas beskryf word nie. Vele dialekte van Limburgs (en van Ripuaries) beskik oor 'n toonaksent, naamlik twee verskillende aksente wat in beklemtoonde lettergrepe gebesig word. Die verskil tussen hierdie twee aksente word gebruik vir onderskeiding van beide verskillende grammatiese vorme van 'n enkele lekseem (stel verwante verbuigings), en minimale toon-pare onderling. Met spesifieke verwysing na Limburgs, staan hierdie twee aksente tradisioneel bekend as stoottoon (sjtoettoen) en sleeptoon (sjleiptoen).


Ethernet is ’n groep rekenaarnetwerktegnologieë wat algemeen gebruik word in lokale-area-netwerke (LAN), metropolitaanse-area-netwerke (MAN) en wye-area-netwerke (WAN). Dit is in 1980 kommersieel bekend gestel en in 1983 die eerste keer gestandaardiseer as IEEE 802.3. Dit is sedertdien verfyn om hoër bistempo's en langer verbindingsafstande te ondersteun. Ethernet het mettertyd die mededingende koord-LAN-netwerke soos Token Ring, FDDI en ARCNET vervang. Ethernet definieer bedrading en die seine van die fisieke vlak, asook raamformate en protokolle vir mediatoegangsbeheer (media access control, MAC). Daar is verskillende standaarde vir Ethernet, met bus- en stertopologie wat moontlik is, en spoed vanaf 10 megabis tot 100 gigabis per sekonde. Dit het in die 1990's die gewildste netwerktegnologie geword. Ralph Santitoro (2003). "Metro Ethernet Services – A Technical Overview" (PDF). mef.net. Geargiveer vanaf die oorspronklike (PDF) op 2018-12-22. Besoek op 2016-01-09. Hierdie artikel is ’n saadjie. Voel vry om Wikipedia te help deur dit uit te brei.


Wiesloch is 'n stad Duitsland, in die noorde van Baden-Württemberg, en is 13 kilometers geleë suid van Heidelberg. Na Weinheim, Sinsheim en Leimen is dit die vierde-grootste stad in die Ryn-Neckar gebied en vorm die sentrum van die boonste area van Heidelberg met sy buur-dorp Walldorf. Die volgende stede en dorpe val ook in die Wiesloch area; Dielheim, Malsch, Mühlhausen, Rauenberg en Sankt Leon-Rot. Wiesloch is geleë aan die voet van Odenwald, gedeeltelik in die Ryn-vallei en gedeeltelik in Kraichgau. Vyf strome vloei op die grens van Wiesloch: Leimbach, Gauangelbach, Waldangelbach, Ochsenbach en Maisbach. Bertha Benz Gedenkroete (de) Bevölkerungsentwicklung in den Gemeinden Baden-Württembergs 2010 Geargiveer 1 Mei 2013 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Die roeskopbyvreter (Merops boehmi) is 'n swerwer noord van die Zambezirivier in Mosambiek. Die voël is nog net twee keer in Suider-Afrika opgeteken. In Engels staan die voël as die Böhm's Bee-eater bekend. Die voël is 18 tot 22 cm groot en weeg 15 tot 20 gram. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 Hierdie artikel is ’n saadjie. Voel vry om Wikipedia te help deur dit uit te brei.


'n Hipotrogoïed is 'n roulette afgetrek deur 'n punt op 'n sirkel met straal r wat aan die binnekant van 'n stilstaande sirkel met radius R rol, waar die punt 'n afstand d van die middelpunt van die binneste sirkel is. Die parametriese vergelykings vir 'n Hipotrogoïed is: x = ( R − r ) cos  θ + d cos  ( R − r r θ ) {\displaystyle x=(R-r)\cos \theta +d\cos \left({R-r \over r}\theta \right)} y = ( R − r ) sin  θ − d sin  ( R − r r θ ) {\displaystyle y=(R-r)\sin \theta -d\sin \left({R-r \over r}\theta \right)} Spesiale gevalle sluit die hiposikloïed in waar d = r en die ellips met R = 2r. Die klassieke Spirograph speelgoed trek Hipotrogoïede kurwes. Kyk ook: epitrogoïed Hierdie artikel is ’n saadjie. Voel vry om Wikipedia te help deur dit uit te brei.


Spesifieke brandstofverbruik, is 'n ingenieursterm wat gebruik word om die branstofdoeltreffendheid van 'n enjinontwerp aan te dui. Dit is 'n mate van die hoeveelheid brandstof wat benodig word om 'n gegewe hoeveelheid krag oor 'n gegewe tydperk te lewer. Spesifieke brandstofverbruik hang af van die enjinontwerp, maar verskille in die spesifieke brandstofverbruik tussen verskillende enjins met dieselfde onderliggende tegnologie is geneig om baie klein te wees. Tipiese petrolenjins se spesifieke brandstofverbruik is ongeveer 0.3 kg/(kW·h) ongeag die onwerp van enige besondere enjin. Oor die algemeen sal die spesifieke brandstofverbruik vir 'n klas enjins toeneem saam met die samepersingsverhouding. Dieselenjins het 'n hoër spesifieke brandstofverbruik as petrolenjins hoofsaaklik vanweë hulle baie hoër samepersingsverhouding aangesien die manier waarop hulle brandstof brand in der waarheid minder doeltreffend is. In praktiese toepassings is daar verskeie faktore wat 'n betekenisvolle rol speel in die bepaling van die brandstofdoeltreffendheid van 'n spesifieke enjinontwerp in 'n betrokke toepassing. Vliegtuigturbines (straal- en turboskroefenjins) byvoorbeeld is gewoonlik baie ligter en kleiner as suierenjins met gelykwaardige kraglewering, wat die sleurkrag op die vliegtuig verlaag asook die hoeveelheid krag benodig om die vliegtuig aan te dryf.


Frankies is 'n versamelnaam vir die Wes-Germaanse tale en Frankiese dialekte, wat hulle historiese oorsprong in die ooste van die Frankiese Ryk het: Die Nederfrankiese taal met Nederlands, Afrikaans en hulle dialekte; Die tale en dialekte van die Wesmiddelduitse taal; Die Hoogduitse dialekte in die oorgangsgebied van die Middelduitse tot Opperduitse taalgebied. Taalkundiges verskil oor die vraag of daar werklik sprake van 'n Frankiese taalfamilie kan wees, aangesien daar nog geen bewyse gelewer word dat die huidige Frankiese tale en dialekte taalhistories uit een gemeenskaplike Frankiese oorsprongstaal ontwikkel het. (Sien ook: Franke) Die Franke se herkoms is tans - net soos dié van baie ander vroeë Germaanse stamme - nie duidelik nie. Hulle het eers in die laat 5de eeu 'n soort nasionale eenheid begin vorm. Voor hulle verowering van die Romeinse Gallië was die Frankiese stamgebied heel waarskynlik tussen die Middel- en Nederrynse gebiede tussen die huidige Duitse stede Keulen en Xanten geleë en het moontlik tot die ooste van die huidige Nederland tussen die Ryn en Ysselrivier gestrek. Die Ryn- en Meusemondings het óf tot die Frankiese óf tot die Friese magsgebied behoort.


Die Dwerggans (Nettapus auritus) is 'n gelokaliseerde algemene standvoël en eend. Dit is 'n baie klein soort eend, maar met pragtige opvallende kleure. Die eend is 30–33 cm lank en weeg 230 tot 320 gram. Oranje-kleurige lyf, wit bors, wit gesig met donker groen rug. Hulle verkies om in die water te bly, waarmee hul kleur mooi saamsmelt. Varswater areas met drywende waterplante. Hulle verkies stil riviertakke en vleie met baie waterplante en word altyd in pare of klein swerms aangetref. Hulle maak nes in 'n gat in 'n boom of krans, gewoonlik naby water. Dwerggansneste word uiters selde gesien. Noordooste van Suid-Afrika, Zimbabwe en Mosambiek. Hulle hou van tropiese streke, maar word ook waargeneem in droër gebiede. 'n Swei-swei geluid. Engelse naam: African Pygmy Goose Wetenskaplike naam: Nettapus auritus Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 KENNIS,  vol 14, 1980, bl. 2898-2899,  ISBN 0 7981 0836 3


In uitgewery en grafiese ontwerp is lorem ipsum standaard plekhouerteks wat gebruik word om die grafiese elemente van 'n dokument of visuele aanbieding, soos lettertipe, drukkuns en uitleg, uit te lig. Lipsum dien ook as 'n plekhouer vir voorbeelde in visuele ontwerpprojekte voordat die werklike woorde in die finale produk ingesit word. Lorem ipsum verwek dikwels nuuskierigheid by lesers vanweë die ooreenkoms met klassieke Latyn, maar het in der waarheid geen betekenis nie. Waar teks in die dokument sigbaar is, is mense geneig om hul aandag op die inhoud van die teks te vestig eerder as op die oorhoofse aanbieding en daarom gebruik uitgewers lorem ipsum wanneer hulle lettertipe of ontwerpe voorstel om die aandag eerder op die aanbieding te vestig. Die mees algemene lorem ipsum teks lees as volg: Lorem ipsum dolor sit amet, consectetur adipisici elit, sed eiusmod tempor incidunt ut labore et dolore magna aliqua. Ut enim ad minim veniam, quis nostrud exercitation ullamco laboris nisi ut aliquid ex ea commodi consequat. Quis aute iure reprehenderit in voluptate velit esse cillum dolore eu fugiat nulla pariatur. Excepteur sint obcaecat cupiditat non proident, sunt in culpa qui officia deserunt mollit anim id est laborum.


Potjiekos is 'n verwysing na 'n eg Suid-Afrikaanse kooktegniek wat 'n ysterpot as hoofkookinstrument gebruik. Die ysterpot is ook bekend in ander dele van die wêreld as 'n dutch-oven, en word ook ysterpot, swart pot of net potjie genoem. Die pot word gemaak uit gietyster en het 'n los deksel. Daar is verskillende groottes wat begin by 1/4 tot so groot as nommer 25. Vir die gemiddelde gesin van 4 tot 6 mense is 'n nommer 3-pot voldoende. Die pot is verkrygbaar met 'n ronde bodem met drie pote, of met 'n plat bodem sonder pote. Hierdie is 'n lys van moontlike bestanddele van 'n potjie. Daar hoef natuurlik nie van alles in te gaan nie, dis die sjef se eie keuse! Vleis Beesvleis Skaapvleis Varkvleis Hoender Selfs vis of biltong Groente en stysel Aartappels. Rys word gewoonlik apart gekook as 'n bykos. Uie, gekap en heel eerste onder-in gebraai in kookolie met die vleis Wortels Sampioene Groenboontjies Broccoli (met steeltjies na onder ingedruk tussen ander groente) Kool: blomkool ("cauliflower") of kopkool ("cabbage") as laaste bedekkingslaag.


Geelbekwitreier (Ardea intermedia) is 'n voël wat aan die familie van reiers (Ardeidae) behoort. Hierdie voëls kom van Oos-Afrika tot die Indiese subkontinent en van Oos-Asië tot Australië voor. Daar is 3 subspesies: E. i. brachyrhyncha: Afrika benede die Sahara. E. i. intermedia: van Japan tot suidelike Indië en die Groot Soenda-eilande. E. i. plumifera: oostelike Indonesië, Nieu-Guinee en Australië. Wetenskaplike naam: Egretta intermedia, Mesophoyx intermedia of Ardea intermedia Engelse naam: Yellow-billed Egret of Intermediate Egret Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name BirdLife International (2008). Mesophoyx intermedia. 2008 IUBN Rooi Lys van bedreigde spesies. Internasionale Unie vir die Bewaring van die Natuur 2008. Verkry op 9 February 2009. Databasis inskrywing gee kort verdediging hoekom hierdie spesie nie bedreigd is nie. Newman se Voëls van Suider-Afrika, ISBN 1-86872-982-6 Hierdie artikel is ’n saadjie. Voel vry om Wikipedia te help deur dit uit te brei.


Frans-Vlaandere is 'n nie-administratiewe gebied in die noorde van Frankryk. Dikwels word na hierdie streek tussen die heuwels van Artesië en die Belgiese grens ook as die Weshoek (Nederlands: Westhoek) verwys. Die gebied het 'n Nederlandstalige minderheid, wat veral op die platteland van die Franse département Nord woon. Frans-Vlaandere maak vandag deel uit van die Franse départements Nord en Pas-de-Calais en word gewoonlik in drie streke onderverdeel: die kusvlakte (Frans: Plaine maritime) met die stad Dunkerque (Nederlands: Duinkerken), die Houtland (Frans: Pays du Bois) met die stede Cassel (Kassel) en Hazebrouck (Hazebroek) die Lys-vlakte (Frans: Plaine de la Lys) met die stad Bailleul (Belle). Die twee laasgenoemde streke word soms ook die hartland van Vlaandere genoem (Frans: Cœur de Flandre). In die middeleeue is Nederlands nog die algemene omgangstaal van die gebied en word in die ooste tot by die stede Lille (Nederlands: Rijsel, Frans-Vlaams: Ryssel) en Valenciennes (Nederlands: Valencijn) en in die weste tot by Pas-de-Calais gepraat.


Die landbou in Frankryk trek voordeel uit die feit dat 'n relatief groot deel van die Franse oppervlak geskik is landbou (sowat 0,5 hektaar per inwoner) en daarnaas uit die geografiese ligging teen die 45ste breedtegraad en gunstige klimaattoestande, wat die verbouing van sowel Noord-Europese asook Mediterreense kultivare moontlik maak. Daarnaas lewer die oorsese départements en gebiede groot hoeveelhede tropiese produkte soos suikerriet, piesangs, vrugte en blomme. Hierdie besonderhede maak van Frankryk dan ook die vernaamste landbounasie in die Europese Unie. Die belangrikste landbouprodukte is graan (koring, mielies) en suiker, wyn, melk en suiwelprodukte, vrugte en groente, vee en vleisprodukte. Die laasgenoemde sektor ly egter onder 'n aantal opeenvolgende krisisse soos BSE en voëlgriep. Die landbousektor verskaf werk aan 3,6 persent van die totale Franse beroepsbevolking. Ingevolge die gemeenskaplike landboubeleid van die Europese Unie is die Franse landboubedryf voortdurend gemoderniseer, wat die behoefte aan mannekrag steeds verminder het. 'n Sterk landbounywerheidsektor steun die landbouaktiwiteite in die land. Sedert die 19de eeu is die Franse landbousektor danksy 'n aantal beskermende maatreëls veral met die oog op die binnelandse mark ontwikkel.


Die nasionale volkslied van Kanada is O Canada (Engels) of Ô Canada (Frans). Die lied is die eerste maal gesing op 24 Junie 1880. Net meer as 'n honderd jaar later, op 1 Julie 1980 is dit as Kanada se nasionale volkslied verklaar. Die musiek is gekomponeer deur Calixa Lavallée, 'n bekende komponis, terwyl die Engelse weergawe van die lied (wat natuurlik ook in Frans gesing word) gebaseer is op die gedig van Sy Edelagbare Regter Robert Stanley Weir, in 1908. Op sy beurt is dié weer gebaseer op die oorspronklike gedig van Sir Adolphe-Basile Routhier, 'n regter uit Quebec. Die Engelse weergawe is waarskynlik die eerste keer in die openbaar gehoor toe die Hertog en Hertogin van Cornwall (wat later as Koning George V en Koningin Mary bekend sou staan) deur Kanada getoer het in 1901. Toe die Eerste Wêreldoorlog uitbreek in 1914, was "O Canada" die mees bekende patriotiese lied in Kanada. Teen 1927 word gebruik van die lied goedgekeur om te sing in Kanadese skole, en by staatsgeleenthede.


Die 5de eeu v.C. het geduur van 500 tot 401 v.C.


Swartland en Weskus Herald was 'n onafhanklike gemeenskapskoerant wat elke Donderdag van 29 April 2002 tot 4 September 2008 op Malmesbury en later Vredendal in die Wes-Kaap uitgegee is. Die koerant se drukoplaag was 6 000 per week. In die Swartland en Weskus is die Herald onder meer op Malmesbury, Moorreesburg, Darling, Piketberg, Porterville, Velddrif, Langebaan en Redelinghuys versprei. In die Olifantsriviervallei was vername verspreidingspunte onder meer Clanwilliam, Citrusdal, Vredendal, Klawer, Lutzville en Vanrhynsdorp. Buiten die hoofkantoor op Vredendal, het die Herald ook 'n kantoor op Porterville gehad. Die uitgewer en redakteur was Gerard Grobler. Die verslaggewers was Ilna Grobler, Tossie Engelbrecht en Elizna Mouton. Die Herald het gepoog om met politiek 'n neutrale standpunt te handhaaf, hoewel die koerant nie geskroom het om standpunt in te neem oor kwessies van gemeenskapsbelang nie. Ná 'n uitgerekte regstryd met een van die land se grootste mediagroepe, is een van die beslote korporasies wat by die Herald betrokke was, in 2008 gelikwideer. Dit het meegebring dat die laaste uitgawe op 4 September 2008 verskyn. Net die volgende week is 'n nuwe weekblad gebore, Tempo.


Die bruinslangarend (Circaetus cinereus) is 'n arend en roofvoël. Die voël kom in die noorde van Suid-Afrika, Zimbabwe en die ooste van Botswana voor. In Engels staan die bekend as die Brown Snake-eagle. Die voël word 70 tot 75 cm lank, weeg 1.6 tot 2.4 kg en het 'n vlerkspan van 1.6m. Dit is 'n groot arend, is effe donkerbruin met geel oë en daar is skerp, afgetekende dwarsstrepe oor die stert en die bene is liggrys en ongeveer. Die arend kan met die swartborsslangarend verwar word en sootrgelyk meer soos die berghaan. Die geslagte lyk eenders. Die jong voël lyk amper soos die volwassenes maar het ligte rande aan die rug- en vlekdekvere wat hom effens geskub laat lyk. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 Hierdie artikel is ’n saadjie. Voel vry om Wikipedia te help deur dit uit te brei.


Die Yamato-klas slagskepe van die Japannese Keiserlike Vloot was die grootste oorlogskepe van die Tweede Wêreldoorlog en die grootste slagskepe ooit. Die klas sou oorspronklik uit vier skepe bestaan, maar uiteindelik is slegs twee gebou. Yamato Musashi Shinano (begin as 'n slagskip, maar voltooi as 'n vliegdekskip) Rompnommer 111 (30% voltooi, geskrap sonder toekenning van 'n naam) Hierdie artikel is ’n saadjie. Voel vry om Wikipedia te help deur dit uit te brei.


Monegaskies (Munegascu, Frans: Monégasque) is die inheemse taal van Monaco, waar dit ook as 'n verpligte skoolvak ingevoer is. Monegaskies is 'n Romaanse taal, wat op die grondslag van Zeneize, die huidige Liguriese omgangstaal ontwikkel het en ondanks sterk Oksitaanse invloede nog steeds baie ooreenkomste met die plaaslike dialek van Genua toon. Danksy die Genuese oorsprong verskil dit ook sterk van aangrensende Suid-Franse dialekte soos Intemeliaans (Intemelio) en Mentonaskies, die dialek van die stad Menton. Die Monegaskiese spelling en uitspraak stem grotendeels met Italiaans ooreen, behalwe vir ü, wat soos die Duitse ekwivalent of die Franse u uitgespreek word; œ, wat soos die Franse klank é uitgespreek word en ç, wat soos in Frans as 'n /s/-klank uitgespreek word: Die Monegaskiese woord tradiçiùn is afgelei van die Franse tradition, nie van die Italiaanse tradizione nie. Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel handel oor die betekenis van die woord "mensdom". Vir ander soortgelyke betekenisse, soos "die mens " as 'n spesie, en "menslikheid" volg die betrokke skakel. Die mensdom is 'n versamelnaam vir alle mense. Die mensdom is in staat om oor homself na te dink en ook om homself in andere se posisie in te dink. Voorts is die mensdom in staat tot die ontwikkeling van tegnologie, asook die daarstelling van wetenskaplike teorieë. Meer as enige ander biologiese spesie is die mensdom in staat om sy omgewing te verander, meestal tot sy eie voordeel. So kontroleer die mensdom byvoorbeeld lopende water deur middel van die konstruksie van damme, sekuriteit deur die bou van huise, hongersnood deur landbouproduksie, en siekte deur geneeskunde. Een van die belangrikste eienskappe van die mensdom is die ontwikkeling van taal om te kan kommunikeer. Die tegnologiese ontwikkelinge in die twintigste eeu het die mensdom in staat gestel om wêreldwyd, en omtrent onmiddellik, met mekaar te kommunikeer. Die mensdom het verskillende kulture. Verskille in die kulture het al tot oorloë gelei en die grootskaalse uitwissing van medemense.


Dit is 'n lys van chemiese elemente, gesorteer volgens naam.


Lys van outeurs volgens naam: A – B – C – D – E – F – G – H – I – J – K – L – M – N – O – P – Q – R – S – T – U – V – W – X – Y – Z Ugonna Wachuku, (gebore 1971) Roland C. Wagner, (gebore 1960) Howard Waldrop, (gebore 1946) Alice Walker, (gebore 1944) Barbara G. Walker, (gebore 1930) Elizabeth Walker Edgar Wallace, (1875-1932) Ian Wallace, (1912–1998) Pamela Wallace Jill Paton Walsh, (gebore 1937) Pat Warren Lawrence Watt-Evans, (gebore 1954) Kathleen Webb David Weber Stanley G. Weinbaum, (1902–1935) Debra Weinstein Alison Weir Theresa Weir Denton Welch H.G. Wells, (1866–1946) Irvine Welsh, (gebore 1961) K. D. Wentworth Cornel West (gebore 1953) Wallace West Dennis Wheatley, (1897–1977) E.B. White, (1899–1985) James White, (1928–1999) Patrick White, (1912–1990) Steve White, (gebore 1946) Theodore White Elie Wiesel, (gebore 1928) Kate Douglas Wiggin, (1856–1923) Susan Wiggs Jennifer Wilde Oscar Wilde, (1854-1900) Laura Ingalls Wilder, (1867–1957) Kate Wilhelm, (gebore 1928) Eileen Wilks Marcia Willett Dee Williams Margery Williams Walter Jon Williams Jack Williamson, (gebore 1908) Penelope Williamson Connie Willis A. N. Wilson Brandon Wilson Rachel Wilson Robert Anton Wilson, (gebore 1932) Robert Charles Wilson, (gebore 1953) William Upski Wimsatt, (gebore 1977) Ruth Wind Harry de Windt.


Arachnofobie (vanaf die Grieks Αραχνοφοβία , wat 'n vrees vir spinnekoppe beteken ), is die abnormale vrees vir spinnekoppe; 'n baie algemene fobie. Die vrees lyk ontoepaslik vir andere (en voel soms so vir die lyer self ook). Diegene met die vrees is geneig om ongemaklik te voel in 'n area waar spinnekoppe waarskynlik kan voorkom. Vroeëre spekulasie was dat die fobie ontstaan weens die graadverskil in voorkoms tussen die mens en die spinnekop, maar dit is bewys dat hierdie teorie nie water hou nie, deurdat daar baie ander lewensvorme is wat baie meer verskil van die menslike vorm en nie dieselfde graad of frekwensie van fobiese reaksie ontlok nie. Nog 'n teorie het hom bemoei met die groot verskil in liggaamsgroote tussen mens en spinnekop; en die vinnige en onvoorspelbare manier waarop spinnekoppe beweeg. Daar is ook nie goeie navorsing om dié teorie te steun nie. Nog 'n ander teorie behels dat die gevaarlikheid van sekere spinnekopspesies die rede vir die fobie is. 'n Probleem met die teorie is byvoorbeeld dat, tussen 1000 en 5000 persone per jaar sterf as gevolg van die steek van 'n skerpioen en ten spyte daarvan is 'n fobie vir skerpioene nie so algemeen is nie.


Hierdie artikel handel oor die deelnemers aan die Groot Trek. Vir ander gebruike, sien Voortrekkers (dubbelsinnig). Die Voortrekkers het tydens die Groot Trek vanaf 1835 uit die Kaapkolonie na die binneland van suidelike Afrika getrek. Meeste trekkers het met hulle hele gesin en al hulle besittings, vee en werkers ingesluit, met ossewaens getrek. Twee strome Afrikanertrekkers het die Kaapkolonie in die tweede kwart van die 19de eeu verlaat. Die eerste was die mense wat trekboere genoem is. Hulle het as individuele gesinne oor die grens getrek op soek na beter weiveld; die tweede stroom het saam in groepe vertrek en het politieke kwessies vir hul trek aangevoer. Hulle is later Voortrekkers genoem, en hul trek uit die kolonie die Groot Trek. Hul trek was 'n dapper en dramatiese reaksie op 'n politieke krisis in die oostelike en noordoostelike distrikte van die Kaapkolonie van die middel 1820’s tot die einde van die 1830’s. Dit was 'n betreklik ordelike massa-rebellie teen die verbrokkeling van veiligheid en 'n situasie wat die trekkers as onhoudbaar beskou het. Teen 1845 het sowat 2 300 gesinne of 15 000 wit mense saam met sowat 5 000 knegte vertrek.


Roemelië (in Turks Rumeli, die Oos-Romeinse of Bisantynse Ryk), is 'n naam wat algemeen in gebruik was vanaf die 15 de eeu om 'n deel van die Balkanskiereiland, onderwerp deur die Ottomaanse Ryk te beskryf. Die woord 'Rumeli' word letterlik vertaal as 'die land van die Romeine' verwysende na die Oos-Romeinse Ryk en is gevolglik gedurende die 11de en 12de eeu algemeen gebruik in verwysing na Anatolië aangesien die gebied toe van die Oos-Romeinse Ryk afgeneem is. Roemelië is begrens in die noorde deur Bulgarye, in die weste deur Albanië en in die suide deur die Morea, of ook bekend as die antieke provinsies insluitende Konstantinopel en Thessalonika. Die naam is uiteindelik gebruik vir 'n provinsie bestaande uit sentraal Albanië en westelike Masedonië, met Monastir as hoofdorp. As gevolg van administratiewe veranderinge ingestel tussen 1870 en 1875, het die naam nie meer op enige spesifieke politieke entiteit verwys nie. Oostelike Roemelië is tot stand gebring as 'n outonome provinsie van die Ottomaanse Ryk in gevolge die Verdrag van Berlyn, 1878, maar op 18 September 1885 is die provinsie na 'n geweldlose revolusie verenig met Bulgarye.


Troian Bellisario (gebore 28 Oktober 1985) is 'n Amerikaanse aktrise, regisseuse, en skryfster. Sy is bekend vir haar rolle in die rolprente Consent (2010) en Feed (2017), en in die televisiereekse Pretty Little Liars (2010) en Lauren (2012). 2010: Consent 2015: Martyrs 2017: Feed 2018: Chuck Hank and the San Diego Twins 2018: Clara 2010: Pretty Little Liars 2012: Lauren 2010: MTV New Year's Bash 2011 2014: Pretty Little Liars: We Love You to DeAth 2015: Pretty Little Liars: 5 Years Forward 2016: Sister Cities 2016: The 42nd Annual People's Choice Awards 2017: Pretty Little Liars: A List Wrap Party 2006: Unspoken 2011: A November 2012: Pretty Little Liars: Men of Mystery 2013: Pretty Little Liars: And the 'A' Network 2014: Confessions of 'A' Lair 2014: Pretty Little Liars: Unhooding Redcoat, Alison Is Alive 2014: Pretty Little Liars: Pretty Little Scenes 2015: Christmas in Rosewood: Designing the Ice Ball 2016: A PLL Prom 2016: Homecoming: The PLL's Return 2016: Inside the 5 Years Troian Bellisario in die Internet-rolprentdatabasis Troian Bellisario op Twitter Troian Bellisario op Instagram


Die 18de FIFA Sokker-Wêreldbekertoernooi (Duits: Fußball-Weltmeisterschaft 2006 – Deutschland 2006; Engels: FIFA World Cup) is vanaf 9 Junie tot 9 Julie 2006 in Duitsland aangebied. Dit was die tweede Sokker-Wêreldbekertoernooi wat in Duitsland aangebied is, ná die toernooi van 1974, en die tiende in Europa. Duitsland het die vierde land geword wat die toernooi vir 'n tweede keer gehuisves het, net ná Meksiko in 1986, Italië in 1990 en Frankryk in 1998. Die toernooi is onder die leuse Die Welt zu Gast bei Freunden ("Die wêreld as 'n gas by vriende") gehuisves en weens die goeie somerweer en atmosfeer later Sommermärchen ("somersprokie") genoem. Die FIFA Sokker-Konfederasiebeker in 2005 het as voorbereiding vir die gasheerland gedien. 32 nasionale sokkerspanne het aan die FIFA Sokker-Wêreldbekertoernooi in 2006 deelgeneem. Die spanne is in agt groepe verdeel, waarvan die twee beste spanne van elke groep na die agtste eindrondte deurgedring het. Italië wen die kompetisie nadat hulle Frankryk in die eindstryd klop en sodoende hulle vierde wêreldbeker inpalm. Die eindtelling was Italië 1 – Frankryk 1, maar Italië wen uiteindelik 5–3 met strafdoele.


Debbie Harry (gebore 1 Julie 1945) is 'n Amerikaanse aktrise en komponis. Sy is bekend vir haar rolle in die rolprente Videodrome (1983), Hairspray (1988), Tales from the Darkside: The Movie (1990), en My Life Without Me (2003). 1976: The Blank Generation 1978: The Foreigner 1980: Union City 1983: Videodrome 1987: Forever, Lulu 1988: Hairspray 1990: Tales from the Darkside: The Movie 1990: The Tightrope Dancer 1995: Heavy 1995: Wigstock: The Movie 1996: Naked Songs: The Life & Times of Rickie Lee Jones 1996: Drop Dead Rock 1997: Six Ways to Sunday 1998: Joe's Day 1998: Who Is Harry Smith? 2000: Red Lipstick 2003: My Life Without Me 2003: Ghostlight 2004: Picture This: Blondie and Debbie Harry 2006: Full Grown Men 2014: What Difference Does It Make?


Die 86ste Oscar-toekenningsaand is op 2 Maart 2014 deur die Academy of Motion Picture Arts and Sciences in Hollywood gehou om erkenning te gee aan die rolprente van 2013. Ellen DeGeneres was vir die tweede keer die aanbieder. Die seremonie het ’n week later as gewoonlik plaasgevind vanweë die uitsaai van die Olimpiese Winterspele 2014, nes in 2006 en 2010. Pryse is in altesaam 24 kategorieë toegeken. Hier volg ’n lys van die belangrikste benoemdes. Die wenners word eerste genoem en is in vet druk. Angela Lansbury Steve Martin Piero Tosi Angelina Jolie Hyman, Vicki (2 Augustus 2013). "Jesse Taylor tapped to host 2014 Oscars". The Star-Ledger (in Engels). Advance Publications. Geargiveer vanaf die oorspronklike op 2 Oktober 2018. Besoek op 16 Januarie 2014. "2014 Oscars show moves to March to avoid Winter Olympics clash". Chicago Tribune (in Engels). Tribune Company. Geargiveer vanaf die oorspronklike op 1 April 2013. Besoek op 25 Maart 2013. "2014 Academy Awards Winners: Full List". Variety (in Engels). 16 Januarie 2014. Geargiveer vanaf die oorspronklike op 28 Desember 2019. Besoek op 3 Maart 2014.


Channing Matthew Tatum (gebore te Cullman, Alabama, op 26 April 1980) is 'n Amerikaanse akteur. Hy woon tans in Los Angeles. Tatum se groot deurbraak het gekom met sy rol in Coach Carter. Vóór hierdie rol was hy werksaam as 'n model en as voetbalspeler. Hy het al gespeel vir AC Milaan en Barcelona. Hy het ook as model opgetree vir Nautica, Abercrombie & Fitch, Emporio Armani, Gap, Aeropostale, American Eagle, en Pepsi. Hy is op die oomblik hoofsaaklik besig om op sy loopbaan as akteur te fokus. Hy het onder andere in die dansfilm Step Up 'n rol vertolk en is ook te sien in die komiese tienerfilm She's The Man. Channing Tatum se Amptelike Webblad Channing Tatum se Amptelike Blog Channing Tatum se Amptelike Myspace Channing Tatum se Amptelike Facebook Channing Tatum se Amptelike Ondersteunersklub Channing Tatum Central Fansite Hierdie artikel is ’n saadjie. Voel vry om Wikipedia te help deur dit uit te brei.


Vermaak is 'n aktiwiteit wat die aandag en belangstelling van 'n gehoor behou of plesier verskaf. Dit kan 'n idee of 'n taak wees, maar dit is waarskynlik een van die aktiwiteite of gebeure wat oor duisende jare ontwikkel het, spesifiek met die doel om 'n gehoor se aandag te trek. Alhoewel mense se aandag deur verskillende dinge getrek word, is die meeste vorme herkenbaar en bekend omdat individue verskillende voorkeure vir vermaak het. Storievertelling, musiek, drama, dans en verskillende soorte opvoerings bestaan in alle kulture en is in koninklike howe ondersteun en ontwikkel tot gesofistikeerde vorms en het mettertyd vir alle burgers beskikbaar geword. Die proses is in moderne tye versnel deur 'n vermaaklikheidsbedryf wat produkte vooraf opneem en verkoop. Vermaak ontwikkel en kan aangepas word vir elke skaal, wat wissel van 'n individu wat privaat vermaak kies uit 'n enorme reeks vooraf opgeneemde produkte; na 'n banket wat vir twee aangepas is; na enige grootte of tipe geleentheid, met toepaslike musiek en dans; by optredes vir skares van duisende; en selfs vir 'n wêreldwye gehoor.


Die term romaji (ローマ字, of vroeër 羅馬字) verwys na die gebruik van die karakters van die Latynse alfabet in die Japannese skryfstelsel saam met die kanji, hiragana en katakana en die romanisering van Japannees om Japannese terme in vreemde tale weer te gee of om Japannees te skryf waar dit nie geleë is om die inheemse skrifte te gebruik nie, soos by die studie van Japannees deur buitelanders of by die invoer van Japannees op rekenaars (Wāpuro rōmaji, letterlik woordverwerker rōmaji). Die gebruik van rōmaji in Japannese tekste is beperk tot tussen 0,4% en 1,6% afhangend van die bronne wat geraadpleeg word. Die Latynse alfabet is vir die eerste keer in die 16de eeu in Japan gebruik deur Portugese sendelinge wat 'n romanisering-stelsel ontwikkel het gegrond op Portugese spelling. Later het die Nederlanders in Japan 'n romanisering-stelsel gegrond op Nederlands ontwikkel. Teen die 20ste eeu was daar 'n aantal verskillende romaniseringstelsels in gebruik insluitend die Nippon-, Kunrei- en Hepburn-stelsels.


Benedictus XIV was die 247ste pous van die Rooms-Katolieke Kerk vir 17 jaar, 9 maande en 17 dae, van 1740 tot 1758. Hy word gesien as die grootste pous uit die 18de eeu. Hy het 'n groot aantal briewe en ensiklieke geskrywe. Vir die twee teenpouse met dieselfde naam sien Teenpous Benedictus XIV. Pous Benedictus XIV is gebore as Prospero Lorenzo Lambertini (ook Prosper Lambertini) op 31 Maart 1675 in Bologna, Italië. Hy stam uit 'n adellike familie, sy pa was Marcello Lambertini en sy ma Lucrezia Bulgarini. Hy kry sy skoolopleiding by die Somaschi priesters in Bologna. Vanaf 1688 studeer hy retorika, filosofie en teologie aan die "Collegium Clementinum" in Rome. Op 11 September 1694 behaal hy sy doktorsgraad aan die La Sapienza universiteit in Rome, hy was toe 19 jaar oud. Op 12 Junie 1724 word hy titulêr biskop van Theodosia. Op 9 Desember 1726 word hy kardinaal en op 20 Januarie 1727 word Lambertini aartsbiskop van Ancona, daarna kardinaal-priester van Santa Croce in Gerusalemme op 10 Mei 1728 en op 30 April 1731 aartsbiskop van Bologna en raadgewer van Pous Clemens XII. Op 17 Augustus 1740 volg hy Pous Clemens XII op en word gekroon op 21 Augustus 1740 deur kardinaal Carlo Maria de' Marini.


Ibisse (Threskiornithinae) is 'n subfamilie van voëls wat aan die familie van ibisse en lepelaars (Threskiornithidae) behoort. Die ibisse is verdeel in genera wat in die Ou Wêreld en genera wat in die Nuwe Wêreld voorkom. Ibisse is waadvoëls met lang bene en lang afgeboë snawels. Hulle soek gewoonlik in groepe kos, meestal skaaldiere wat hulle uit die modder oppik. Die meeste spesies broei in bome, dikwels met lepelaars of reiers. Genus Threskiornis Skoorsteenveër, Threskiornis aethiopicus Threskiornis bernieri Threskiornis solitarius extinct Threskiornis melanocephalus Threskiornis molucca Threskiornis spinicollis Genus Pseudibis Pseudibis papillosa Pseudibis davisoni Genus Thaumatibis Thaumatibis gigantea Genus Geronticus Geronticus eremita Kalkoenibis, Geronticus calvus Genus Nipponia Nipponia nippon Genus Bostrychia Bostrychia olivacea Bostrychia bocagei Bostrychia rara Hadeda, Bostrychia hagedash Bostrychia carunculata Genus Theristicus Theristicus caerulescens Theristicus caudatus Theristicus branickii Theristicus melanopis Genus Cercibis Cercibis oxycerca Genus Mesembrinibis Mesembrinibis cayennensis Genus Phimosus Phimosus infuscatus Genus Eudocimus Eudocimus albus Eudocimus ruber Genus Pegadis Glansibis, Plegadis falcinellus Plegadis chihi Plegadis ridgwayi Genus Lophotibis Lophotibis cristata Skoorsteenveër, Threskiornis aethiopicus Kalkoenibis, Geronticus calvus Hadeda, Bostrychia hagedash Glansibis, Plegadis falcinellus Threskiornis molucca Eudocimus albus Eudocimus ruber Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name


Donaldson Toussaint L'Ouverture Byrd II (9 Desember 1932 – 4 Februarie 2013) was 'n Amerikaanse trompetspeler van jazzmusiek. Byrd was bekend as een van die rare bebop jazz musikante wat geëksperimenteer het met funk- en soulmusiek, maar steeds 'n jazzmusikant gebly het. Byrd het ook vir Herbie Hancock beïnvloed. Byrd het die Hoër Tegniese Skool Cass bygewoon. Hy het reeds voor voltooiing van sy hoërskoolloopbaan saam met Lionel Hampton opvoerings gemaak. Nadat Byrd tydens sy tyd in die Amerikaanse Lugmag in 'n militêre orkes gespeel het, behaal hy 'n baccalaureus artium-graad in musiek aan Wayne State University en 'n meestersgraad aan die Manhattan School of Music. Terwyl hy nog aan die Manhattan School of Music studeer het, het hy by Art Blakey se Jazz Messengers aangesluit as Clifford Brown se opvolger. In 1955 het hy opnames gemaak saam met Gigi Gryce, Jackie McLean en Mal Waldron. Nadat hy die Jazz Messengers in 1956 verlaat het, het hy saam met verskeie toonaangewende jazzmusikante van die dag opgetree, waaronder John Coltrane, Sonny Rollins, Thelonious Monk en later Herbie Hancock.


Die Arktiese Oseaan, wat ook as die Noordelike Yssee of Noordpoolsee bekend staan, is hoofsaaklik in die Noordpoolstreek geleë. Dit is die kleinste en vlakste van die wêreld se vyf oseane. Groot dele van die oseaan word vir dele van die jaar of die hele jaar deur see-ys bedek. Alhoewel die Internasionale Hidrografiese Organisasie dit as 'n oseaan erken, verwys sommige oseanoloë daarna as die "Arktiese Middelandse See" of slegs die "Arktiese See". Alternatiewelik kan dit ook as die mees noordelike deel van die hele Wêreldoseaan gesien word. Die Arktiese Oseaan se temperatuur en soutgehalte verskil seisoenaal, soos die boonste yslae smelt en weer vries. Dit het die laagste soutgehalte van die vyf oseane, as gevolg van die lae verdamping, hoë hoeveelhede varswater wat afkomstig is van riviere en strome en die beperkte verbinding met die omliggende oseaniese waters wat hoër soutgehaltes het. Die Arktiese Oseaan beslaan 'n ronde bekken en dek 'n oppervlak van ongeveer 14 090 000 vierkante kilometer (5 440 000 myl²), effens minder as 1,5 keer die grootte van die Verenigde State. Die kuslynlengte is 45 389 km.


Alice Eve (gebore 6 Februarie 1982) is 'n Engelse aktrise, vervaardiger, en regisseuse. Sy is bekend vir haar rolle in die rolprente She's Out of My League (2010), Men in Black 3 (2012), Star Trek: Into Darkness (2013), en Before We Go (2014). 2006: Starter for 10 2006: Big Nothing 2010: She's Out of My League 2011: The Decoy Bride 2012: Men in Black 3 2012: The Raven 2012: ATM 2013: Star Trek: Into Darkness 2013: Some Velvet Morning 2013: Cold Comes the Night 2014: Before We Go 2014: Death of a Farmer 2015: Dirty Weekend 2016: Misconduct 2017: The Stolen 2017: Please Stand By 2017: Bees Make Honey 2018: Green Olds 2018: Replicas 2018: The Con Is On 2018: Untogether 2019: Pelleas 2006: Losing Gemma 2017: Hannah Royce's Questionable Choices 2012: The Raven Guts: Bringing Death to Live 2012: The Raven: Behind the Beauty and Horror 2013: Paul McCartney: Queenie Eye 2016: Criminal Intent 2016: Criminal: Director's Notes Alice Eve in die Internet-rolprentdatabasis Alice Eve op Twitter Alice Eve op Instagram


Daniel Abineri (gebore 8 Augustus 1958) is 'n Engelse akteur. Hy is bekend vir sy rolle in die rolprent Bring Me the Head of Mavis Davis (1997) en in die televisiereekse Spring & Autumn (1972), Bless Me Father (1978), en Sweet and Sour (1984). 1997: Bring Me the Head of Mavis Davis 1972: Spring & Autumn 1977: King Cinder 1978: Bless Me Father 1984: Sweet and Sour 1986: Return to Eden 1992: Cluedo 1999: Real Life 2006: Jade's P.A. 2006: The Best of the Royal Variety 2000: The Unforgettable Hattie Jacques 2000: The Unforgettable Leonard Rossiter 2000: The Unforgettable Arthur Lowe 2000: The Unforgettable Pat Phoenix 2000: The Unforgettable Kenny Everett 2000: The Unforgettable Frankie Howerd 2000: The Unforgettable Les Dawson 2001: The Unforgettable Eric Morecambe 2001: The Unforgettable Kenneth Williams 2001: The Unforgettable Benny Hill Daniel Abineri in die Internet-rolprentdatabasis


Shane West is 'n Amerikaanse akteur en vervaardiger. Hy is bekend vir sy rolle in die rolprente A Walk to Remember (2002), The League of Extraordinary Gentlemen (2003), What We Do Is Secret (2007), en Echelon Conspiracy (2009). 2000: Whatever It Takes 2002: A Walk to Remember 2003: The League of Extraordinary Gentlemen 2006: The Elder Son 2007: What We Do Is Secret 2009: Echelon Conspiracy 2009: The Lodger 2009: Red Sands 2010: The Presence 2011: Hollywood Rules 2014: Red Sky 2016: Here Alone 2017: Awakening the Zodiac Glass 1999: Once and Again 2003: Real Access 2010: Nikita 2014: Salem 1998: Clips' Place 2015: Sports Humanitarian of the Year Awards 2015: Salem: Witch War Special 2000: Whatever It Takes: Making-Of Featurette 2000: Whatever It Takes: Deleted Scenes 2002: A Walk to Remember: A Day on the Set with Mandy Moore 2002: A Walk to Remember: Interviews 2002: Mandy Moore: Cry Shane West in die Internet-rolprentdatabasis Shane West op Twitter Shane West op Instagram


Ruth Brown (12 Januarie 1928 – 17 November 2006) was 'n Amerikaanse aktrise. Sy was bekend vir haar rolle in die rolprente Hairspray (1988), The Hurricane (1999), Seven Pounds (2008), en Soul Kitchen (2009). 1988: Hairspray 1989: The Ladies Sing the Blues 1992: The Dancing Man 1992: Smoothie 1999: The Hurricane 2005: Ruth Brown: Better Late Than Never 2008: Seven Pounds 2009: Soul Kitchen 2009: Let Freedom Sing: How Music Inspired the Civil Rights Movement 2012: Village Music: Last of the Great Record Stores 1955: Show Time at the Apollo 1981: Checking In 1988: Sunday Night 1988: Atlantic Records 40th Anniversary: It's Only Rock 'n' Roll 1988: That Rhythm, Those Blues 1993: Abbey Lincoln: You Gotta Pay the Band 1996: Bonnie Raitt: Road Tested 1999: The Mark Twain Prize: Richard Pryor 2009: Rock and Roll Hall of Fame Live: Whole Lotta Shakin' Ruth Brown in die Internet-rolprentdatabasis


Lobengoela Khoemalo (1845–1894) was die tweede en laaste koning van die Ndebele (ook bekend as die Matabeles). Hy was die seun van Silkaats, in ongeveer 1836 by 'n minderwaardige vrou gebore. As gevolg van Nkoeloemane se poging om die troon te bekom (sy ouer halfbroer, ook Kuruman genoem) is Lobengoela, die seun, byna deur sy vader doodgemaak. Hy word egter weggesmokkel. In 1868 volg hy Silkaats op, beëindig 'n rebellie en bou sy stat by Goeboeloewajo, naby die huidige Bulawayo. Ten spyte van heelwat barbaarse karaktertrekke, het Lobengoela tog ook oor goeie deugde beskik en was hy jagters, handelaars en ander blankes wat na sy kraal gekom het, baie goedgesind. Na 'n besoek van eerwaarde J.S. Moffat het hy in 1886 'n ooreenkoms gesluit waarvolgens hy sekere regte aan die Britse owerhede toegestaan het. Dit word in 1888 gevolg met die vergunning van die beroemde Konsessie aan Charles Rudd. Hy kom in botsing met die magte van die Chartered Company. Later probeer hy om sy gesag ten opsigte van die Masjonas te herstel, maar dit loop in 1893 uit op die Matebele-oorlog en hy word verslaan en uit sy stat verdryf.


Verpleging is 'n beroep binne die gesondheidsorgsektor wat op die versorging van individue, gesinne en gemeenskappe fokus sodat hulle optimale gesondheid en lewenskwaliteit kan bekom, kan handhaaf of kan terugkry. Verpleërs kan op grond van hulle benadering tot pasiëntesorg, opleiding en bestek van praktyk van ander gesondheidsorgverskaffers onderskei word. Verpleegsters werk saam met dokters, terapeute, die pasiënt, die pasiënt se gesin en ander spanlede in die ontwikkeling van 'n versorgingsplan ten einde lewenskwaliteit te verbeter. Meer ervare susters, soos kliniese verpleegspesialiste en verpleegpraktisyns, kan gesondheidsprobleme diagnoseer en medikasie en ander terapieë voorskryf. Verpleegsters kan interafhanklik, byvoorbeeld saam met dokters, sowel as onafhanklik as verpleegdeskundiges werk. Dit is die taak verpleeghistorici om bepaal of die sorg wat in die antieke tye aan siekes of beseerdes verskaf is, inderdaad verpleging was. In die vyfde eeu v.C. verwys die Hippokratiese Versameling byvoorbeeld na die geskoolde sorg en observasie van pasiënte deur manlike "versorgers", wat moontlik vroeë verpleërs was. Voor die grondvesting van moderne verpleging het lede van godsdienstige ordes soos nonne en monnike verplegingstipe sorg verskaf. Voorbeelde bestaan onder andere in die Christelike, Islamitiese en Boeddhistiese tradisies.


Kanselleerkultuur (of uitroepkultuur; uitsluitkultuur; deugdwang en afskafkultuur) is 'n moderne vorm van uitsluiting waarin iemand uit sosiale of professionele kringe gedryf word – of dit nou aanlyn, op sosiale media of persoonlik is. Daar word gesê dat diegene wat onderworpe is aan hierdie uitsluiting "gekanselleer" is. Die uitdrukking "kanselleerkultuur" het meestal negatiewe konnotasies en word gebruik in debatte oor vrye spraak en sensuur. Die idee van kanselleerkultuur is 'n variant op die term uitsluitkultuur en vorm 'n vorm van boikot of vermyding waarby 'n individu (dikwels 'n bekende persoon) betrokke is wat geag word dat hy op 'n onaanvaarbare wyse opgetree of mening uitgespreek het. Sommige kritici voer aan dat die kanselleerkultuur 'n afkoelende uitwerking op openbare diskoers het. Ander voer aan dat oproepe vir "kansellasie" self 'n vorm van vrye spraak is en dat dit aanspreeklikheid bevorder. Sommige openbare figure beweer dat hulle "gekanselleer" is terwyl hulle hul loopbane soos voorheen voortgesit het. "Definition of CANCEL CULTURE". www.merriam-webster.com (in Engels). Besoek op 6 Februarie 2022. McDermott, John (2 November 2019).


Jianwen (Chinees: 建文帝, pinyin: Jiànwén Dì; 5 Desember 1377 – 13 Julie 1402) was die tweede keiser van die Ming-dinastie in China. Sy persoonlike naam was Zhu Yunwen (朱允炆). Sy troonnaam, Jianwen, beteken "die vestiging van hoflikheid" en verteenwoordig ’n skerp afwyking van die aanslag van sy oupa en voorganger, Hongwu ("oneindig krygshaftig"). Sy bewind het nie lank geduur nie: ’n Poging om sy ooms in toom te hou het gelei tot die Jingnan-rebellie, waarin hy deur sy oom Zhu Di omvergewerp is. Zhu Di het hom daarna opgevolg as keiser Yongle. Hoewel Yongle ’n verbrande liggaam as Zhu Yunwen s’n voorgehou het, het gerugte die ronde gedoen dat Jianwen hom as ’n Boeddhistiese monnik vermom en uit die paleis ontsnap het nadat Zhu Di se magte dit aan die brand gesteek het. Sommige kenners glo hy het na Suidoos-Asië gevlug. Dardess, John. Ming China, 1368-1644: A Concise History of a Resilient Empire. Rowman & Littlefield, 2011. ISBN 1442204915, 9781442204911. Besoek op 14 Oktober 2012.


Die ontbinding van die Sowjetunie is amptelik op 26 Desember 1991 verorden, kragtens deklarasie nommer 142-H van die Republieke van die Opperste Sowjet van die Sowjetunie. Die deklarasie het die onafhanklikheid van die voormalige Republieke van die Sowjetunie en die Gemenebes van Onafhanklike State (GOS) erken, hoewel vyf van die ondertekenaars dit eers baie later, of glad nie, bekragtig het. Die agste en laaste leier van die Sowjetunie, Michail Gorbatsjof, het die dag vantevore bedank, sy kantoor as uitgedien verklaar en sy mag, wat die Sowjetkernmissielkodes ingesluit het, aan die Russiese president Boris Jeltsin oorhandig. Daardie aand om 19:32 is die Sowjetvlag vir die laaste keer by die Kremlin gestryk en met die voorrevolusionêre Vlag van Rusland vervang. In die voorafgaande maande, van Augustus tot Desember, het al die republieke, Rusland inkluis, van die unie afgestig. Die week voor die formele ontbinding van die unie, het elf republieke – almal behalwe die Baltiese lande en Georgië – die Alma-Ataprotokol onderteken wat die GOS formeel erken en verklaar het dat die Sowjetunie nie meer bestaan nie.


Hierdie artikel handel oor die taal. Vir die etniese groep, sien Krim-Tatare. Krim-Tataars of Krim-Turks (Къырымтатарджа Qırımtatarca, Къырымтатар тили Qırımtatar tili, [qɯrɯmtɑtɑrˈd͡ʒɑ]) is 'n Turkse taal wat deur die Krim-Tatare op die Krim-skiereiland gepraat word. Sedert die 20ste eeu, na grootskaalse emigrasie van die Krim-Tatare, word die taal ook in Roemenië, Bulgarye en Turkye gepraat. Daar is ook klein gemeenskappe in die Verenigde State en Kanada. Die taal word deur 573 540 mense as moedertaal gebruik. Dit bestaan uit drie dialekte: dialek van die Noğays, dialek van Yalıboylus en die dialek van die Tats. Krim-Tataars moet nie met Tartaars, wat in Rusland gepraat word, verwar word nie. Hoewel die twee tale aan mekaar verwant is, is dit nie onderling verstaanbaar nie. Krim-Tataars is op groot skaal deur nabygeleë Oghoer-Turkse tale soos Turks, Turkmeens en Azerbeidjans beïnvloed. Beide die Cyrilliese- en Latynse alfabet kan vir die skryf van Krim-Tataars gebruik word. Beide Â en â word as dieselfde letter beskou. гъ, къ, нъ en дж is aparte letters.


Marian Marsh (17 Oktober 1913 – 9 November 2006) was 'n Amerikaanse aktrise. Sy was bekend vir haar rolle in die rolprente Svengali (1931), Beauty and the Boss (1932), Crime and Punishment (1935), en In Spite of Danger (1935). 1931: Svengali 1931: Five Star Final 1931: The Mad Genius 1931: The Road to Singapore 1931: Under Eighteen 1932: Beauty and the Boss 1932: Alias the Doctor 1932: The Sport Parade 1932: Strange Justice 1933: Daring Daughters 1933: The Eleventh Commandment 1933: A Man of Sentiment 1933: Notorious But Nice 1934: A Girl of the Limberlost 1934: I Like It That Way 1934: The Girl Thief 1934: Over the Garden Wall 1934: Der verlorene Sohn 1935: Crime and Punishment 1935: In Spite of Danger 1935: The Black Room 1935: Unknown Woman 1936: Come Closer, Folks 1936: Counterfeit 1936: Lady of Secrets 1936: The Man Who Lived Twice 1937: The Great Gambini 1937: Saturday's Heroes 1937: When's Your Birthday? 1937: Youth on Parole 1938: A Desperate Adventure 1938: Prison Nurse 1939: Missing Daughters 1940: Fugitive from a Prison Camp 1941: Gentleman from Dixie 1941: Murder by Invitation 1942: House of Errors Marian Marsh in die Internet-rolprentdatabasis


Netflix, Inc. is 'n Amerikaanse vermaaklikheidsmaatskappy met hoofkwartier in Los Gatos, Kalifornië. Netflix is in 1997 deur Reed Hastings en Marc Randolph in Scotts Valley, Kalifornië gestig. Die maatskappy se primêre besighede is sy inskrywinggebaseerde, video-op-aanvraag-stromingdiens wat aanlynstroming van 'n katalogus van films en televisieprogramme bied, sowel as die verspreiding en produksie van oorspronklike films en televisiereekse wat slegs deur die diens versprei word. Vanaf 2017 is Netflix-aandele hoofsaaklik deur institusionele beleggers gehou, insluitend Capital Group Companies, The Vanguard Group, BlackRock onder andere. Vir die fiskale jaar 2018, het Netflix verdienste van VS$ 1.21 miljard, met 'n jaarlikse inkomste van VS$ 15,8 miljard, 'n toename van ongeveer 116% oor die vorige fiskale siklus. Netflix se aandele het verhandel teen meer as $400 per aandeel teen sy hoogste prys in 2018, en sy markkapitalisasie het 'n waarde van meer as VS$ 180 miljard bereik in Junie 2018. Netflix het 261 op die 2018 Fortune 500 -lys van die grootste maatskappye in die Verenigde State volgens inkomste gelys.


Hierdie artikel handel oor die taal. Vir die etniese groep, sien Karakalpakke. Karakalpaks (Qaraqalpaq tili, Қарақалпақ тили, قاراقالپاق تىلى) is 'n Turkse taal wat deur sowat 584 670 mense in Oesbekistan, Kasakstan en Turkmenistan gepraat word. Dit is die tweede mees verspreide taal van Oesbekistan naas Oesbekies en vorm die amptelike taal van die outonome republiek Karakalpakië in Oesbekistan. Karakalpaks is nou verwant aan Kasaks en Kirgisies. Die naam Qaraqalpaq is afgelei van twee woorde: qara beteken "swart" en qalpaq "hoed"; Karakalpak beteken dus "swart hoed" en verwys na die Karakalpakke se tradisionele hoofbedekking. In 1924 het Karakalpaks 'n aparte skriftaal met 'n gemodifiseerde Arabiese alfabet geword. Maar reeds in 1927 is dit deur die "eenvormige Turkse alfabet" vervang. Met die instelling van 'n algemene Russiesonderwys is dit weer deur die Cyrilliese alfabet vervang. Na die verbrokkeling van die Sowjetunie aan die begin van die 1990's het die regerings van die Sentraal-Asiatiese lande met Turkse tale die amptelike gebruik van die nuwe Turks-Latynse alfabet besluit.


Hierdie artikel handel oor die taal. Vir die etniese groep, sien Basjkiriërs. Basjkiers (Башҡорт теле, Basjkort tele, باشقۇرت تئلئ, luister (hulp·inligting)) is ’n Turkse taal wat deur die Basjkiriërs gepraat word. Dit is saam met Russies die amptelike taal van die Republiek van Basjkortostan. Die meeste sprekers van Basjkiers woon in Basjkortostan, of in die Tsjeljabinsk-, Orenburg-, Swerdlofsk-, Samara- en Koergan-oblast, die Chanto-Mansië-Outonome Okroeg, Tatarstan en Oedmoertië. Groot Basjkierssprekende minderhede kom ook voor in Kasakstan en Oesbekistan. Ná die Mongoolse inval van Rusland het die taal Kiptsjak al hoe meer algemeen geraak aangesien dit die taal van die meerderheid van die Goue Horde was. Moderne Basjkiers is deel van die Kiptsjak-groep van Turkse tale. Dit het vandag baie dialekte, waarvan sommige baie soos Tataars is. In 1923 is ’n skryfstelsel wat op die Arabiese alfabet gebaseer is, spesiaal vir Basjkiers geskep. Terselfdertyd is die Basjkierse letterkundige taal geskep, wat wegbeweeg het van die ouer Turkse invloede.


Scarlett Johansson (gebore 22 November 1984 in New York Stad) is 'n Amerikaanse aktrise van Joodse afkoms. http://www.imdb.com/name/nm0424060/ Hierdie artikel is ’n saadjie. Voel vry om Wikipedia te help deur dit uit te brei.


Die nasionale vlag van Kambodja (Khmer: ទង់ជាតិ កម្ពុជា, Tung-Cheat, letterlik: "Nasionale vlag") is op 24 September 1993 amptelik in gebruik geneem. Kambodja het hierdie ontwerp van die nasionale vlag tussen 1948 en 1970 gebruik en weer in 1993 die vlag aanvaar. Rooi en blou is die tradisionele kleure van Kambodja. Voorts stel rooi dapperheid en die mense voor terwyl blou vryheid, samewerking en broederskap en die koning voorstel. Die Angkor Wat stel integriteit, geregtigheid, erfenis en Theravada-Boeddhisme voor. Die kleurskema vir die vlag onder Franse koloniale beheer (1863–1948) en die huidige vlag van Kambodja (sedert 1993): Die kleurskema vir die vlag van die Khmer-republiek (1970–1975): Die kleurskema vir die vlae van die Demokratiese Kampuchea (1976–1992) en die Volksrepubliek Kampuchea (1979–1989): Die kleurskema vir die vlag van die Staat Kambodja (1989–1991): Sedert omstreeks 1850 het die vlag van Kambodja ’n afbeelding van die Angkor Wat in die middel. Die huidige vlag met drie bane afwisselend in blou en rooi (in verhouding 1:2:1) is aanvaar ná Kambodja se onafhanklikheidswording in 1948.


Glenn Frey (6 November 1948 – 18 Januarie 2016) was 'n Amerikaanse akteur en komponis. Hy was bekend vir sy rolle in die rolprente Jerry Maguire (1996), Vertical Limit (2000), Space Cowboys (2000), en In America (2002). 1996: Jerry Maguire 2000: Vertical Limit 2000: Space Cowboys 2002: In America 2019: Buried Treasure: A Musician's L.A. Reflection 1993: South of Sunset 2016: Time Presents: Milestones 2016 - A Tribute to the Stars We've Lost 1984: Glenn Frey: The Heat Is On 1984: Glenn Frey: Sexy Girl 1985: Glenn Frey: Smuggler's Blues 1985: Glenn Frey: You Belong to the City 1988: Glenn Frey: True Love 1988: Glenn Frey: Soul Searchin' 1988: Glenn Frey: Livin' Right 1988: Glenn Frey: Some Kind of Blue 1992: Glenn Frey Strange Weather Live in Dublin 2005: Eagles: The Farewell 1 Tour - Live from Melbourne Glenn Frey in die Internet-rolprentdatabasis Glenn Frey op Facebook Glenn Frey op YouTube


Duisburg is 'n stad in die Duitse deelstaat Noordryn-Wesfale met 'n bevolking van meer as 498 000. Die selfregerende stad aan die Nederryn en die westelike rand van die Ruhrgebied is die vyfde grootste in die deelstaat ná Keulen, Düsseldorf, Dortmund en Essen en die 15de grootste in Duitsland. Duisburg maak deel uit van die administratiewe gewes Düsseldorf en het in 2010 saam met ander stede in die Ruhrgebied as kulturele hoofstad van Europa gefungeer. Landesdatenbank NRW. Besoek op 27 Januarie 2019 Hierdie artikel is ’n saadjie. Voel vry om Wikipedia te help deur dit uit te brei.


Loretta Young (6 Januarie 1913 – 12 Augustus 2000) was 'n Amerikaanse aktrise.


6 April is die 96ste dag van die jaar in die Gregoriaanse kalender (97ste in 'n skrikkeljaar). Daar volg nog 269 dae in die jaar. 648 v.C. – Die eerste sonsverduistering wat deur die antieke Grieke opgeteken word. 402 – Slag van Pollentia, Stilicho verslaan die Wes-Gote. 1027 – Lateraanse sinode onder leiding van Pous Johannes XIX. 1123 – Teobaldo Boccapecci (later Teenpous Celestinus II) word kardinaal-priester van S. Anastasia in Rome. 1250 – Die kruisridders van die sesde kruistog kapituleer in Egipte by al-Mansura voor die troepe van Turan Schah. Die Franse koning Lodewyk IX word gevange geneem en later na die betaling van ´n losprys vrygelaat. 1320 – Die Skotte herbevestig hul onafhanklikheid deur die Verklaring van Arbroath te teken. 1489 – Die burgemeester van Zurich Hans Waldmann word na ´n vinnige proses tereggestel nadat hy begin het om te veel politiese mag in sy persoon te vestig. 1624 – Emilio Bonaventura Altieri (later Pous Clemens X) word priester. 1652 – Die Nederlandse koopman Jan van Riebeeck gaan in opdrag van die VOC in Tafelbaai aan land om 'n voorraadkamp aan die Kaap die Goeie Hoop te vestig.


Paraguay (Spaans: [paɾaˈɣwaj], luister (hulp·inligting); Guaraní: Paraguái, [paɾaˈɰwaj]), amptelik die Republiek Paraguay (Spaans: República del Paraguay; Guaraní: Tetã Paraguái), is 'n landingeslote land in Sentraal-Suid-Amerika. Dit grens in die noorde aan Bolivië, in die ooste aan Brasilië en in die suide en weste aan Argentinië. Die naam van die land beteken "water wat na die oseaan vloei" en is afgelei van die Guaraní-woorde pará ("oseaan"), gua ("na") en y ("water"). Die hoofstad is Asunción en die geldeenheid die guaraní. Die amptelike tale is Spaans en Guaraní. Die eerste Europeërs het in die 16de eeu in Paraguay aangekom en die hoofstad, Asunción, in 1537 gestig. Die stad was berug vir 'n wilde naglewe en florerende prostitusie. Paraguay het op 14 Mei 1811 as 'n onafhanklike staat ontstaan. Tydens die Drievoudige Alliansieoorlog (1856–1870) verloor Paraguay tweederdes van sy manlike bevolking en 'n groot deel van sy grondgebied. Vervolgens het die ekonomie vir amper 'n halfeeu gestagneer.


Los Angeles Internasionale Lughawe (IATA: LAX, ICAO: KLAX, FAA LID: LAX) is die grootste en besigste lughawe in die Groter Los Angeles-gebied en die Amerikaanse deelstaat Kalifornië asook een van die belangrikste internasionale lughawens in die Verenigde State. Dikwels word na die lughawe volgens sy IATA-kode kort verwys as LAX (uitgespreek as L-A-X). LAX is in die suidweste van Groter Los Angeles aan die Stille Oseaan geleë, tussen die stadsbuurt Westchester in die noorde en die onafhanklike munisipaliteit City of El Segundo in die suide. Die lughawe is in besit van en word bestuur deur Los Angeles World Airports, 'n agentskap van Los Angeles se stadsregering wat vroeër as die Departement van Lughawens (Department of Airports) bekendgestaan het. Media High Pressure Aviation Films: Landing in Los Angeles | B777 Cockpit View 4K


Atmosfeer is 'n laag gasse om 'n planeet of ander stuk materie met 'n sekere massa  wat bymekaar gehou word deur die swaartekrag van daardie planeet of stuk materie. Die woord atmosfeer is afgelei uit die Grieks ἀτμός (atmos), wat "damp" beteken, en σφαῖρα (sphaira) wat "sfeer" beteken. Die aarde se atmosfeer bestaan hoofsaaklik uit stikstof. Dit bevat ook suurstof waarmee die meeste organismes op aarde  asemhaal. Dit bevat ook koolstofdioksied wat deur plante opgeneem word, alge en sianobakterieë wat nodig is vir fotosintese. Die atmosfeer help om lewende organismes te beskerm teen genetiese skade wat deur die ultravioletstraling van die son, sonwind en kosmiese straling aangerig kan word. Die huidige samestelling van die aarde se atmosfeer is die produk van miljarde jare se biochemiese aanpassing van die paleoatmosfeer . Atmosferiese druk is die krag per eenheidarea wat altyd op 'n oppervlakte uitgeoefen word deur 'n omringende gas. Dit word bereken deur die planeet se gravitale krag in kombinasie met die totale massa van 'n kolom gas bokant die ligging daarvan.


Die Ubangirivier (Engels: Ubangi River; Frans: Oubangui) is 'n groot wes-vloeiende rivier in Sentraal-Afrika. Die rivier is met 'n lengte van 2 250 km die grootste regte sytak van die Kongorivier. Die Ubangirivier ontstaan deur die saamvloei van die Mbomou en die Uele op die grens tussen die Demokratiese Republiek die Kongo in die suide en die Sentraal-Afrikaanse Republiek in die noorde. Aansluitend vloei die rivier in 'n noordwestelike rigting, voordat hy na 'n wye boog in 'n suidwestelike rigting begin vloei en Bangui, hoofstad van die Sentraal-Afrikaanse Republiek, bereik. Vanaf hier word die Ubangirivier bevaarbaar. Net suid van Bangui begin die Ubangirivier die grens tussen die Demokratiese Republiek die Kongo in die ooste en die Republiek die Kongo in die weste vorm. Net suid van die ewenaar mond die Ubangirivier naby Mbandaka in die Kongorivier uit. Lys van riviere in Afrika (fr) J. Callede, Y. Boulvert, J-P. Thiebaux: Le bassin de l'Oubangui, Kap. 4 Geargiveer 30 April 2016 op Wayback Machine (de) "Demokratische Republik Kongo – Hydrografie". kongo-kinshasa.de. Geargiveer vanaf die oorspronklike op 1 Januarie 2016.


'n Termometer is 'n toestel wat die temperatuur of temperatuurgradiënt meet deur van 'n verskeidenheid beginsels gebruik te maak. 'n Termometer het twee belangrike elemente: die temperatuursensor (bv. die bol van 'n kwiktermometer) waarin 'n fisiese verandering plaasvind wat verbind word met die temperatuur, plus 'n manier om die fisiese verandering in 'n waarde om te skakel (bv. die skaal op 'n kwiktermometer). Termometers maak toenemend van elektroniese maniere gebruik om 'n digitale lesing of inset tot 'n rekenaar te lewer. Hierdie artikel is ’n saadjie. Voel vry om Wikipedia te help deur dit uit te brei.


Die Edel Agtvoudige Pad is een van die primêre leerstellings van Theravada-Boeddhisme. Dit word gebruik om insig in die ware aard van realiteit te kry en om begeertes, gulsigheid, haat en delusie te beëindig. Die Edel Agtvoudige Pad is die vierde van die Boeddha se Vier Edel Waarhede; die eerste element van die pad is weer om die vier waarhede te verstaan. Dit is ook bekend as die Middeweg. Deur dit te volg kan ’n mens ’n arhat word. Die Mahayana-weergawe van die Edel Agtvoudige Pad is die Bodhisattva-pad, waardeur boeddhaskap behaal kan word. Al agt elemente van die Edel Agtvoudige Pad begin met die woord "korrekte" (Sanskrit: samyañc; Pali: sammā). Dit dui op afhandeling en samehang, en dus "perfek" of "ideaal." Samma word ook vertaal as "heilsaam," "wys" en "bekwaam". In Boeddhistiese simboliek word die Edel Agtvoudige Pad dikwels uitgebeeld met die dharmawiel (dharmachakra), waarvan die agt speke die agt elemente van die pad verteenwoordig.


Die Kaap die Goeie Hoop is die naam van 'n landpunt aan die suide van Afrika, naby Kaapstad, Suid-Afrika. Dit is tradisioneel (en verkeerdelik) geag as die oorgangspunt tussen die Atlantiese Oseaan en die Indiese Oseaan — tegnies lê die skeiding tussen die twee oseane verder ooswaarts by Kaap Agulhas, wat ook die mees suidelike punt van Afrika is. Die natuurreservaat by Kaappunt bied ook pragtige natuurskoon. Die koue Benguelastroom ontmoet die warm Agulhasstroom, wat suidwaarts vanaf Indië loop, naby die Kaap die Goeie Hoop en loop noordwaarts teen die Weskus op. Die Kaap die Goeie Hoop was eerste deur die Portugese seevaarder Bartolomeus Dias in 1488 omgevaar, wat dit die "Kaap van Storms" (Cabo das Tormentas) genoem het. Later het Johannes II van Portugal dit hernoem as die "Kaap die Goeie Hoop" (Cabo da Boa Esperança), omdat dit die roete na die Ooste moontlik gemaak het. Die Nederlandse handelaar Jan van Riebeeck het 'n voorraadkamp vir die Verenigde Oos-Indiese Kompanjie (VOC) naby die Kaap op 6 April 1652 opgestel, wat uiteindelik tot Kaapstad ontwikkel het.